Novi Sony VPL-VW500ES 4K projektor – Iznajmljivanje projektora Beograd\nNovi Sony VPL-VW500ES 4K projektor\n26 јануара, 2015 Napisao admin\nKao što možete zamisliti, projektor u ovom cenovnom rangu poseduje ogroman broj podešavanja i opcija, od kojih su mnoge i za profesionalnu kalibraciju slike. Postoji osam predefinisanih režima slike – Cinema Film 1 i 2, Reference, TV, Photo, Game, Bright Cinema i Bright TV, kao i standardna podešavanja svetline, kontrasta, temperature boja, oštrine, itd.\nKorisnički interfejs je u monohromatskoj varijanti, kombinacija sive i crne boje i podeljen je u sedam kategorija. Od bitnijih stvari treba pomenuti da VW500ES poseduje SXRD 4K panel. Dok ste u našim testovima televizora nailazili na standardne rezolucije ekrana od 3840 x 2160 tačaka, ovaj Sonijev projektor poseduje takoreći pravu 4K rezoluciju od 4096 x 2160, što znači da je odnos stranica zapravo 17:9\nŠta uopšte treba znati kada je u pitanju kvalitet slike ovog modela? Pa pre svega, ovo je svakako najbolji 4K projektor koji smo imali prilike da vidimo, tako da je slika prosto fantastična. Ono što uvek sačinjava dobar kvalitet slike zavisi od dva najvažnija faktora – statični kontrast i dubina crne boje. Tu je naravno i svetlina slike, koja pomaže da se ostvari taj odnos između najsvetlije i najtamnije oblasti slike (kontrast), a lampa VW500ES modela je deklarisana na čak 1700 lumena. Ono što je nas najviše zadivilo u celoj ovoj priči je koliko se projektori danas približavaju plazma i LCD televizorima po pitanju dubine crne boje. Upoznati ste verovatno da je za projektor potrebna što mračnija soba. Dubina crne boje nije savršena kao na plazmi, ali je i dalje veoma dobra u ovom slučaju.\nPostoji osam predefinisanih režima slike, a Sonijev projektor poseduje pravu 4K rezoluciju od 4096 x 2160 piksela\nTakođe jedan vrlo bitan aspekat kvaliteta slike je tačnost boja. VW500ES poseduje Triluminos oznaku, pa nudi širok gamut boja, koje su ujedno i po našoj ličnoj proceni dosta tačne. Pitanje koje verovatno mnogi sebi postavljaju je čemu 4K rezolucija kada u ovom trenutnu ima vrlo malo pravog 4K materijala? Ideju o kvalitetu prikaza u 4K rezoluciji smo jednostavno morali da steknemo iz raznih demoa i promotivnih materijala. Ne možemo reći da je to loša stvar, jer svejedno daju uvid u kvalitet slike koji nas čeka u narednom periodu kada 4K bude masovnije dostupan. Sa druge strane, voleli bismo da sada možemo da ubacimo Bluray disk i pustimo neki akcioni film u 4K rezoluciji. Možda krajem ove godine.\nPrednost 4K projektora je ipak i to što skalira materijal u ovoj rezoluciji, mada to nikako ne može da se poredi sa izvornim UltraHD materijalom. 1080p razvučen na 4096 x 2160 – ili manje ukoliko film poseduje crne trake – izgleda veoma solidno, ali vrlo je očigledan taj nedostatak detalja. Imali smo i prilike da pokrenemo PS4 i divimo se kako Diablo izgleda na 120 inča, i to je prosto neopisiv utisak, posebno ako ste ozbiljniji ljubitelj igara. Na sledećoj strani ćemo vam ostaviti fotografije i pokušati da vam dočaramo kako sve to izgleda, ali ništa ne može zameniti taj utisak koji steknete kada kvalitet slike ovakvog projektora iskusite uživo. Takođe smo isprobali i 3D mogućnost ovog modela, uz aktivne 3D naočare koje ne idu u paketu, i moramo priznati da je iskustvo treće dimenzije vrlo dobro odrađeno na Sonijevom VW500ES projektoru.\nČlanak preuzet sa sajta www.benchmark.rs\n4K projektor, sony projektor\nNovi Dell laserski projektor nudi 100... — Dell ima novi laserski projektor koji je idealan za one k...\nSony Xperia Touch novi interaktivni A... — Xperia Touch je interaktivni projektor koji bilo koju ra...\nLuksuz bioskopske dvorane u dnevnoj s... — KOMPANIJA Sony proširila je seriju kućnih bioskopa predst...\nPredstavljanje novih SONY projektora ... — Sony i kompanija Proaxis su u prostorijama Muzeja savreme...\nNovi SONY kamkorder sa ugrađenim projektorom\nRentiranje projektora za promociju knjige Zemljo moja pređi na drugoga – Srna Lango


Bilans stanja - Rosa Lux\nCategory: Economy, Labour, Socialism\n„Nakon sloma socijalizma u zemljama Istočne Evrope usledio je period strukturnog prilagođavanja – političkog, ekonomskog i vrednosnog – ovih društava za uključivanje u tokove globalnog kapitalističkog sistema. Ovaj period nazvan je periodom\nMiloš Baković Jadžić je sociolog i politički aktivista iz Beograda. Danas član društvenog centra Oktobar i Centra za politike emancipacije, koji su deo koalicije Levi Samit Srbije.\nDarko Vesić je apsolvent na katedri za sociologiju Filozofskog fakulteta Univerziteta u Beogradu. Član je Centra za politike emancipacije i jedan od pokretača društvenog centra Oktobar.


Od početka američkih udara na položaje militanata iz organizacije "Islamska država" u Iraku u porastu je podrška ovoj grupaciji i moglo bi biti novih otmica da bi se Vašington privolio na određene ustupke, rekao je danas direktor američke Federalne istražne službe (FBI) Džejms Komi (James Comey).\nKomi je u obraćanju Kongresu istakao da je "Islamska država" usmerena na zastrašivanje, vrbovanje novih članova, te privlačenju pažnje javnosti i kao primjer naveo video-snimke pogubljenja američkih novinara Džejmsa Folija i Stivena Sotlofa.\n"Obimna upotreba društvenih medija `Islamske države` i podrška militantima na internetu uvećana je nakon početka američkih udara u Iraku", naglasio je Komi.\nPrema njegovim riječima, "Islamska država" i njihovi ogranci mogli bi pokušati da zarobe nove taoce u nastojanju da primoraju Vašington na ustupke kojim bi ojačali njihovu organizaciju.\nPrema procjenama direktora Nacionalnog centra za borbu protiv terorizma Mata Olsena, "Islamska država" ostvaruje prihod od milion dolara dnevno prodajom nafte na crnom tržištu, krijumčarenjima, pljačkom i otkupima za taoce.


SDP traži inspekciju u KCUS i kvalifikacije dr Izetbegović\nSARAJEVO – Klub poslanika SDP-a u Zastupničkom domu Parlamenta FBiH zatražio je danas da Federalna uprava za inspekcijske poslove izvrši kontrolu dešavanja na Kliničkom centru Univerziteta u Sarajevu (KCUS), ukjučujući i istragu o validnosti magistarskog i doktorskog rada direktorke tog centra Sebije Izetbegović.\nInicijativu je, u ime Kuba poslanika SDP-a, izneo poslanik Damir Mašić, koji je podsetio na niz spekulacija i informacija koje, kako je rekao, dovode u pitanje validnost specijalizacije, kao i doktorata direktorke Izetbegović, inače, supruge lidera najuticajnije bošnjačke SDA Bakira Izetbegovića.\nKCUS je već neko vreme u centru pažnje bosanskohercegovačke javnosti, posebno nakon što je tu medicinsku ustanovu napustilo veliki broj kvalifikovanog i specijalističkog kadra, kao i zbog nedostatka osnovnih materijalno-tehničkih i medincksih sredstava i potrepština tokom pandemije.\nMašić je rekao da su svi veoma zabrinuiti zbivanjima na KCUS-u, pre svega odlaskom 13 anesteziologinja, što je, kako je kazao, „samo kap koja je prelila čašu“.\nDodao je da traže da se utvrdi činjenično stanje na KCUS-u i da se o semu obavesti javnost, preneo je sarajevski portal Klix.


Zemlje EU solidarno šalju Češkoj hitno svojih 100.000 vakcina - Svet - Dnevni list Danas\nPočetna » Svet » Zemlje EU solidarno šalju Češkoj hitno svojih 100.000 vakcina\nZemlje Evropske unije dogovorile su se danas da Češkoj u kojoj se epidemija kovid-19 otrgla kontroli a zemlja kasni sa vakcinacijom pošalju solidarno naredne sedmice 100.000 doza vakcine kompanija Fajzer/Bionteh uz redovne isporuke.\n0Piše: Beta 03. marta 2021. 19.59\n„Konačno dobre vesti. Zahvaljujući solidarnosti EU dobićemo naredne sedmice vanredno 100.000 doza Fajzerove vakcine. Možemo da vakcinišemo brže, sada kada nam je to najpotrebnije. Hvala Evropskoj komisiji i svim zemljama članicama“ poručio je danas na Tviteru češki premijer Andrej Babiš.\nRanije je već Francuska obećala da će Češkoj tokom marta poslati 100.000 doza vakcine astrazeneka a Nemačka je već poklonila vanredno Češkoj 15.000 vakcina tog proizvođača za tri najugroženija regiona na granici sa Nemačkom.\nŠef češke diplomatije Tomaš Petšiček izazvao je danas mali skandal kada je saopštio da je Češka odbila ponudu Ujedinjenih Arapskih Emirata za isporuku dva miliona vakcina astrazeneka ali proizvedenih u Indiji.\n„Nije bila reč ni o kakvoj zvaničnoj ponudi da kupimo vakcine od UAE. Iz te zemlje je stigla ponuda od posrednika da kupimo vakcine u Indiji. Radilo se o isporuci koja nema dozvolu u EU. Vakcine moramo da kupujemo tako da bude garantovana bezbednosti“, odgovorio je večeras češki ministar zdravlja Jan Blatni zašto je odbio te vakcine.\nČeška je po brzini vakcinacije šesta najsporija u EU a brže vakcinišu od nje i ostale zemlje Višegradske grupe, recimo Poljska, koja isto kao Češka koristi samo evropske isporuke i vakcine koje je odobrila Evropska agencija za lekove.\nU Češkoj je za dva meseca otkako se vakciniše upotrebljeno 702.00 doza vakcina od ukupno 877.860 koliko je dobila preko EU.\nMinistar Blatni pozvao je danas da se brže iskoristi tih 19 odsto isporučenih vakcina koje su trenutno u skladištima, jer se čekaju nove isporuke.\n„Nema sada razloga da tražimo vakcine koje nemaju evropsku registraciju“, kazao je danas poslanicima u češkom parlamentu ministar Blatni.\nČeški predsednik Miloš Zeman zatražio je od ruskog predsednika Vladimira Putina vanrednu isporuku ruske vakcine sputnjik V i navodno dobio obećanje da bi do 25. marta u Češku moglo da stigne 20.000 doza a zatim u narednih mesec i po dana još oko 500.000.\nZa razliku od slovačke vlade premijera Igora Matoviča gde je ministar zdravlja Marek Krajči potpisao na neviđeno bez ikakve dokumentacije odobrenje da se sputnjik v koristi kao neregistrovani, eksperimentalni lek uz izričitu saglasnost pacijenta, što je jedini moguć način da se sputnjik v koristi i u Češkoj, češki premijer Andrej Babiš zatražio je ipak od češkog Državnog ureda za kontrolu lekova da makar da stručno mišljenje.\nSlovački ministar Krajči kazao je povodom izuzetka koji je odobrio da je ruska strana insistirala da dobije garancije da će sputnjik V biti odobren, kao uslov za isporuku a da se nada da će proizvođač ipak preuzeti neku odgovornost za neželjene posledice a ne da ona ostane samo na slovačkim lekarima koji oklevaju da preporučuju sputnjik v kada je sva odgovornost samo na njima, za razliku od vakcina registrovanih u EU.\nU Češkoj ministar zdravlja Blatni odbija da se koristi bilo koja vakcina koja nema registraciju i ne menja svoj stav da ne bi potpisao za sputnik taj izuzetak a upozorio je i da prema češkim zakonima iz zdravstvenog osiguranja mogu da se plaćaju samo vakcine registrovane u EU i da bi premijer Babiš i predsednik Zeman ako baš insistiraju na sputnjiku v ili kineskoj vakcini morali da ubede poslanike da unesu izmene u zakon.\nČeški Državni ured za kontrolu lekova od vikenda nastoji da izradi stručno mišljenje o ruskoj vakcini na osnovu dokumentacije koju je od ruskog Ministarstva industrije nabavio premijer Babiš, međutim za sada predstavnici ureda tvrde da to nije dovoljno za stručni nalaz.\nU Češkoj je u već dva regiona zdravstveni sistem na izmaku snaga a u Pardubickom regionu na istoku zemlje nije ostao nijedan ležaj na intenzivnoj nezi za kovid-19 pacijente, tako da su prešli na režim kao u slučaju masovnih katastrofa, zemljotresa i slično.\nHospitalizovano je trenutno 8.162 kovid-19 pacijenata, od njih 1.661 na intenzivnoj nezi i respiratorima što je crni rekord od početka pandemije u proleće a mrtvih je već 20.941 u Češkoj od 10,7 miliona stanovnika.\nČeška, Crna Gora, epidemija, EU, Evropska unija, Korona virus, pandemija, VakcinePrag


Vozači udare divljač, lovce udare po džepu\nLovačka udruženja često prema sudskim presudama moraju da plaćaju štetu koja nastane na automobilima koji nalete na divljač na saobraćajnicama, protiv čega negoduju lovci, ističući da su putevi javne površine i da se ne mogu voditi kao njihova nadležnost.\n- Na osnovu ugovora sa resornim ministarstvom i Vladom, lovačka udruženja gazduju lovištem kojem se tačno zna površina i broj divljači. Na drugoj strani imate javne površine i one ne ulaze u lovnu površinu, ali opet kad se desi šteta na putu - svi se okome na nas, kazao je Savo Minić, predsjednik Lovačkog saveza Republike Srpske. Minić ističe i da prilikom same procjene štete ima dosta nepravilnosti.\n- Često se i ne pozove lovačko udruženje da budu svjedoci kolika je stvarno šteta nastala u udesu i, što je veoma važno, koliko je sam vozač učestvovao u udesu. Ako je ograničenje 80 na sat, a postoji znak da je na tom dijelu puta povećana opasnost od izlaska divljači na put, vozač mora da prilagodi brzinu, objašnjava Minić.\nZakonom o lovstvu samo je propisana nadoknada štete vlasniku (korisniku) zemljišta, odnosno stoke, koju pričini zaštićena divljač. Ova zakonska odredba se ne odnosi na štetu kad automobil udari divljač na cesti, ali se u praksi, kažu lovci, zloupotrebljava kao osnova za naknadu štete.\n- Da apsurd bude veći, u praksi se ne primjenjuje ni zakonska odredba kojom je propisana naknada štete korisniku lovišta pričinjene na divljači. Često argument da lovci plate štetu na automobilu koji je udario divljač na cesti bude nepostojanje saobraćajnog znaka "divljač na putu". Ukoliko postoji saobraćajni znak, onda vozač preuzima potpunu odgovornost, i suprotno, ističu iz Ministarstva poljoprivrede, šumarstva i vodoprivrede RS, pišu Nezavisne.\nKoliko je velika materijalna šteta pokazuje podatak da su samo lovačka udruženja na području opštine Gradiška u toku 2016. godine platila 40.000 KM štete. Najveći dio kazni se odnosi na Udruženje "Lijevče" iz Nove Topole - 15.000, i "Prosara" iz Gradiške - 11.000 KM. Ipak, situacija se donekle popravlja jer je došla prva pravosnažna oslobađajuća presuda u korist udruženja.\n- Za Lovačko udruženje 'Fazan' iz Doboja dobili smo prvu pravosnažnu oslobađajuću presudu, ističe Minić.\nSituacija je ista i u Federaciji BiH, potvrdio je Salem Alihodžić, predsjednik Saveza lovačkih organizacija u BiH. On je podsjetio na činjenicu da je divljač zakonom označena kao državno dobro. Ipak, štetu u udesima gdje je bila divljač plaćaju lovačka udruženja.\n- Putevi se u našim statutima jasno navode kao neproduktivne javne površine i nemaju veze s nama, kazao je Alihodžić. Šteta je velika, za lovačko udruženje čak i ogromna, i mjeri se s više desetina hiljada KM. Lovci se pitaju ko će njima da nadoknadi štetu što su izgubili divljač.\n- Mi se finansiramo iz vlastitih sredstava, ne pomaže nam ni Vlada niti možemo da prođemo na konkursima za projekte, dodao je Alihodžić. Iz Ministarstva poljoprivrede, šumarstva i vodoprivrede RS kažu da su u praksi postali česti slučajevi da vozači tuže korisnika lovišta i RS za naknadu štete pričinjene na automobilu od divljači.\nIako Zakonom o lovstvu nije propisana nadoknada štete po ovom osnovu, dešava se da sud presudi u korist vozača i da lovci plaćaju štetu po tom osnovu.\n- U takvim slučajevima se ne sprovodi ni procedura za naknadu štete od divljači koji je zakon lex specialis u konkretnom slučaju, kažu u Ministarstvu.\nDivljač Lovci Vlada RS\nPosljednja šansa za Novalića: Višković najavio tužbu protiv FBiH\nBrnabić: U julu početak radova na autoputu Beograd - Sarajevo\nHistorijski uspjeh: "Zmajevi" idu na Euro


Počelo sportsko "Leto na Savi" - Ozon Media\nSremska Mitrovica – Turnirom u odbojci na pesku i zvanično se završavaju ovogodišnje „Sportske igre mladih“ u Sremskoj Mitrovici, ali i počinje sportsko „Leto na Savi“. Turnir je odigran danas na Gradskoj plaži, a učešće je uzelo oko 100 dečaka i devojčica.\nPrema rečima Nemanje Crnić, generalnog sekretara Sportskog Saveza Grada Sremska Mitrovica i jednog od organizatora turnira, takmičenja u okviru „Igara“ su startovala još u maju mesecu, a odbojka na pesku je namerno ostavljena da se igra poslednja, što zbog vremenskih uslova, tako i zbog samih tehničkih uslova, odnosno terena koji se nalaze na Gradskoj plaži.\nKako je objasnio Crnić, takmičenje u Mitrovici je najjmasovnije u Srbiji, a obuhvata dečake i devojčice rođene od 2002. do 2008. godine podeljene u tri uzrasne kategorije.\n„Obišli smo celu Srbiju i danas smo u Sremskoj Mitrovici i zaista mogu da kažem da sam jako ponosan na ovaj grad, jer nešto što pokušavamo da postignemo svuda danas smo postigli u Sremskoj Mitrovci, a to je da što više dece bude uključeno u sport i da se širi jedan duh „Sportskih igara mladih“, rekao je na turniru supervizor SIM Ivan Krgović.\nOn je podsetio na to da se pobednici sa današneg turnira u Sremskoj Mitrovici direktno plasiraju na državno takmičenje „Sportskih igara mladih“ koje će se održati od 17. jula u Beogradu.\nU okviru „Leta na Savi“ će se tradicionalno održati niz takmičenja u velikom broju sportova koji mogu da se prilagode uslovima na Gradskoj plaži. Biće odigrani turniri u odbojci i fudbalu na pesku, basketu 3 na 3, akvatlon, triatlon…


Milšped implementirao softver za rutiranje vozila "Infor Route planning" Milšped implementirao softver za rutiranje vozila “Infor Route planning” – Personal magazin\nMilšped implementirao softver za rutiranje vozila “Infor Route planning”\nKompanija “Milšped” je implementirala softver za rutiranje vozila “Infor Route planning”. Uvođenjem tog rešenja, “Milšped” je postala prva kompanija u Srbiji čija je celokupna distributivna mreža podržana softverskim rešenjem za…\nKompanija “Milšped” je implementirala softver za rutiranje vozila “Infor Route planning”. Uvođenjem tog rešenja, “Milšped” je postala prva kompanija u Srbiji čija je celokupna distributivna mreža podržana softverskim rešenjem za dinamičko rutiranje transportnih vozila, saopštila je ta kompanija.\nKao vodeća logistička kompanija u regionu, “Milšped” konstantno unapređuje svoje poslovanje, uključujući i primenu savremenih softverskih sistema.\nKako je saopšteno, implementacijom “Infor Route planning” rešenja za optimizaciju procesa distribucije, izvršena je nadogradnja već postojećeg WMS sistema za upravljanje skladišnim poslovanjem i integracija sa ERP- om kompanije “Milšped”.\n– Imajući u vidu 3.200 dnevnih naloga za otpremu i više od 12.000 lokacija u Srbiji na kojima “Milšped” vrši isporuke, ovo softversko rešenje je neizostavan alat za optimalno poslovanje. Poverenje za implementaciju izabranog rešenja ukazano je renomiranoj IT kompaniji “S&T Serbia” – stoji u saopštenju.\n“Infor Route planning”, kao jedno od najboljih softverskih rešenja u domenu dinamičke optimizacije distribucije, zasnovano je na vektorskim kartama Srbije, geografskim kodovima mesta isporuke i na predefinisanim algoritmima za proračunavanje optimalne trase kretanja vozila.\n– Projekat je bio veoma kompleksan. Zahvaljujući profesionalnom pristupu oba tima, implementacija je završena uspešno i u planiranom roku – izjavila je Olja Lapčević S&T Serbia, vođa projekta implementacije “Infor Route planning” rešenja.\nNikola Todorović, direktor sektora skladišta i distribucije kompanije “Milšped”, izjavio je da je “Milšped” značajno poboljšava svoje poslovne procese u segmentu distribucije, kao i sveobuhvatni kvalitet usluge, zahvaljujući implementiranom rešenju za upravljanje kretanjem vozila.\n– Pomenutim rešenjem, bićemo u mogućnosti da realizujemo i najkompleksnije zahteve klijenata i ujedno u značajnoj meri optimizujemo korišćenje sopstvenih resursa – izjavio Todorović.\nMilšped implementirao softver za rutiranje vozila “Infor Route planning” was last modified: June 28th, 2011 by Redakcija\nInfor Route planningMilšpedS&T-Serbiasoftver za rutiranje vozilaWMS\nHD snimanje sa Verbatimovim novim medijima Blu-ray LTH za manje od 15 minuta\nCAD konferencija “ICAS DISCOVERY TOUR 2011”


Poslao: 29 Mar 2018 11:10\nPoslao: 22 Maj 2018 09:32\nIsporuka za Indoneziju\nPoslao: 22 Avg 2018 19:49\nVeoma zanimljiva, detaljna prica o raketiranju americke fregate Stark 1987g raketama Exoset u Persiskom zalivu, usred iransko-irackog rata.\nNaglasak teksta je na avionu-nosacu, radi se o veeeoma neobicnom modelu za tu svrhu\nPoslao: 03 Okt 2018 09:27\nPoslao: 31 Okt 2018 23:08\nArgentinian homemade Exocet anti-ship missile launcher in Falkland Islands.\nPoslao: 22 Maj 2020 19:49\nWeiss ::Veoma zanimljiva, detaljna prica o raketiranju americke fregate Stark 1987g raketama Exoset u Persiskom zalivu, usred iransko-irackog rata.\nPoslao: 22 Maj 2020 20:38\nEto zbog cega se razlikuje cijena gradnje fregata i destroyera u Evropi i Americi. Damage control system, po rijecima americkih strucnjaka nijedan Evropski brod ne bi prosao standarde za USN , jedino Njemci drze donekle standard sa njima, zato. e Americka FREEM da bude oko 400tona teza nego Italijanska.\nOvaj topic je pregledan 24049 puta\nBrodske daljinsko upravljane borbene stanice (RWS/RCWS)\nUkupno su 691 korisnika na forumu :: 21 registrovanih, 6 sakrivenih i 664 gosta :: [ Administrator ] [ Supermoderator ] [ Moderator ] :: Detaljnije\nKorisnici trenutno na forumu: ALBION101, Arhiv, Bane san, darkstar101, doom83, Dragan Mačak Damljanović, havoc995, helen1, Klecaviks, kljift, Krusarac, Marko Marković, mgaji21, Misha V, novator, nuke92, PrintZip, Raptor1, sombrero, vespa nikola, YU-UKI


Turska Super liga (3.kolo - Ponedeljak) - najava mečeva i predlozi za klađenje! - Sportske novosti\nNaslovna Fudbal Najave i prognoze Fudbal Turska Super liga (3.kolo – Ponedeljak) – najava mečeva i predlozi za...\nTurska Super liga (3.kolo – Ponedeljak) – najava mečeva i predlozi za klađenje!\nDanas na programu dva meča Turske Super lige u dva termina, od 18:15 i 20:45\n18:15 Istanbul Basaksehir – Akhisar\nPosle ispadanja od Barnlija u kvalifikacijama za Ligu Evrope, Basaksehir može u potpunosti da se okrene borbama na domaćem terenu, gde tim ima najviše ambicije, a činjenica da su jedini od istanbulskih velikana sačuvali tim u potpunosti i dodatno pojačali može da im bude velika prednost ove sezone. U prva dva meča najpre pobeda na domaćem terenu protiv Trabzona, a potom poraz protiv najprijatnijeg iznenađenja na startu šampionata, ekipe Kasimpase 2:1. Ono gde je Basaksehir bez puno grešaka jesu mečevi na domaćem terenu gde prethodnih par sezona igra zaista odlično.\nAkhisar je izgleda predugo nastavio da slavi osvanje Superkupa protiv Galatasaraja pa su u prva dva kola zabeležili poraz od Bešiktaša 2:1, da bi potom i protiv novog tima u ligi Rizespora odigrali samo 1:1 na domaćem terenu. Ne baš start kakav su priželjkivali izabranici trenera Sušića, kojem doduše ne ide ni raspored na ruku, jer se u prvih 6 kola sastaje sa tri tima iz vrha prošlogodišnje tabele. Čini se da je napad tima najveći problem, naročito ako se uzme u obzir da je ukrajinac Seleznjov isključen u prošlom meču i sada neće igrati.\nBasaksehir zaista na svom stadionu retko gubi bodove, a to ne očekujemo ni danas, pobeda domaćina danas bi trebala da bude sigurica, a mi je biramo sa kombinacijom golova za naš predlog.\nPREDLOG za KLAĐENJE: 1&2-4 gola (kvota 2,20)\n20:45 Galatasaraj – Alanija\nPosle kikseva Bešiktaša protiv Antalije i Fenerbahčea u gostima protiv Goztepea, čini se da bi danas Galatasaraj jedini moga da ,,osvetla” obraz istanbulskoj trojci. Galatasaraj je u sezonu posle izgubljenog Super kupa ušao sa dve pobede 1:3 na gostovanju Ankaraguču-u, kao i 1:0 protiv Goztepea na domaćem terenu. Ono što je u međuvremenu oslabilo tim jeste odlazak najbolje strelac tima i lige prošle godine Befatembi Gomisa u Al Hila, dok se u ekipu vratio na pozajicu iz Stouka, ofanzivni vezni Badu Ndiaje. Očekuje se da kao i u prva dva meča umesto Gomisa na terenu bude švajcarski reprezentativac Eren Derdijok, kao i Akbaba, najbolji strelac upravo današnjeg protivnika Alanije prošle godine.\nIzostanci: vezni igrač Rodrigez (prošle sezone jedan od najboljih asistenata tima), Tolga Cigereči (sredina)\nAlanija je odigrala dva atipična meča za njih, sa malo golova, što nije bila njihova karakteristika, doživeli su dva poraza 0:1 od Sivasa i potom 2:0 od ekipe Ankaraguču na domaćem terenu, čemu je dosta doprinelo isključenje u ranoj fazi drugog poluvremena. Odlazak Akbabe u Galatasaraj, kao i pre toga još nekih igrača izgleda da je oslabilo napada Alanije, naročito ako se zna da je još jedan sjajni napadač sa dobrim uspehom prošle godine van stroja, Junior Fernandes, tako da ostaje samo pristigli napadač Bobo, koji se još uigrava sa timom.\nIzostanci: Junior Fernandes (jedan od najboljih napadača tima prošle sezone), Isak Saki (2/0 suspendovan – sredina), Vilinton Silva (1/0 odbrana)\nOvi rivali do sada su se sastajali 5 puta i svaki put je Galatasaraj odnosio pobede, dosta oslabljena Alanija danas neće moći da pruži žestok otvor šampionu Turske, a mi očekujemo da Galatasaraj već do poluvremena reši meč u svoju korist.\nPREDLOG za KLAĐENJE: 1-1&2+ (kvota 1,90)\nBasaksehir - Akhisar\nGalatasaraj - Alanija\nPrethodni tekstBeretini je kompletniji igrač od Kudle\nSledeći tekst[PREMIUM] Domaćin danas ne igra na svom stadionu, gost blagi favorit!


Palma proslavio stranačku slavu uz posebnu želju: Pomozi Bože da Daćić bude premijer (VIDEO) | Luftika\nJedinstvena Srbija obeležila je juče, na Sretenje, stranačku slavu i 18 godina od osnivanja ove partije u Jagodini, a proslavi su osim domaćina Dragana Markovića Palme, sveštenih lica i novinara, prisustvovali članovi stranke i koalicioni partneri iz Socijalističke partije Srbije na čelu sa Ivicom Dačićem.\nDok je u Beogradu trajala jurnjava demonstranata sa policijom iza Palate Srbija u kojoj je Vučić delio odlikovanja, a u Orašcu Ana Brnabić sa članovima Vlade i diplomatskom delegacijom predstavljala slobodarski duh Srbije, u Jagodini su Palma i Dačić imali mnogo mirniji i prijatniji dan.\nNakon poziva Bogu da pomogne, Dragan Marković je upalio slavsku sveću i poželeo da Ivica Dačić bude novi/stari premijer Srbije nakon aprilskih izbora, da Aleksandar Vučić osvoji još jedan mandat na mestu predsednika, kao i da ne dođe do sukoba u Ukrajini i Trećeg svetskog rata.\n– Ajde pomozi Bože da slavimo dugo i mnogo, da bude mira u Srbiji i svetu i da Ivica Dačić postane premijer. Možete da aplaudirate – rekao je okupljenima pri paljenju sveće domaćin slave Dragan Marković Palma.\nUpitao je sveštenike predsednik Jedinstvene Srbije da li smatraju da je to „dobar predlog“, a raspoloženi Dačić je kao i uvek duhovito dobacio da je bolje da se ne mešaju u politiku. Sveštenici su sa druge strane diplomatski odgovorili u njihovom maniru – daće Bog.\nPodsetio je Marković na izjavu „brata Dačića“ iz jedne od pređašnjih izbornih kampanja, kada je rekao „ne znam ko će biti predsednik Srbije, ali znamo ko će biti predsednik Vlade“.\n– Sada znamo i ko će biti predsednik Srbije, Aleksandar Vučić, i znamo da će predsednik Vlade Republike Srbije biti Ivica Dačić – kazao je Dragan Marković Palma.\nNjegov „brat Dačić“ dotakao se i beogradskih izbora i poručio zainteresovanima da čitaju između redova ukoliko žele odgovor na pitanje da li će čuveni advokat Toma Fila biti njihov kandidat za gradonačelnika Beograda.\nI sam Dačić je još jednom potvrdio da ova koalicija podržava Vučićevu kandidaturu za predsednika Srbije, te je istakao da se nada kako će ova lista ostvariti dobar rezultat koji bi im doneo premijersko mesto.\nIako opozicioni političari, aktivisti i novinari govore o nervozi vladajuće koalicije i strahu od gubitka izbora, naročito u Beogradu, po ponašanju Dačića i njegovog partnera, koji je prošao kroz aferu ’bunga-bunga’ žurki, ne bi se moglo zaključiti da postoji neka vrsta zabrinutosti da bi nakon aprila mogli da ostanu van parlamentarne većine.\nZanimljivo je i gotovo ‘sautparkovski’ videti sveštenike Srpske pravoslavne crkve kako osveštuju slavski kolač čoveku koji i dalje nije skinuo sumnju da stoji iza žurki na kojima su se navodno podvodile mlade devojke i devojčice, a sve to zajedno u društvu sa ateistima i naslednicima nekadašnje Komunističke partije Jugoslavije.\nIako bi autori „South Park-a“ sigurno iskoristili njihove mantije i inspirišuće fizičke karakteristike Palme da naprave crnohumorni skeč na temu pedofilije u crkvi i politici, to se u ovom tekstu neće na taj način porediti iz prostog razloga jer je i realnost sama po sebi više crna nego humorna, koliko god Dačić uspevao da ubaci koju notu osmeha u ovaj naš napredni ponor.\noznakedragan marković palma ivica dacic srpska pravoslavna crkva stranačka slava\n16/02/2022 у 13:36\nmalo ugalj malo gudra to je poso debeludra.


On je istakao da će bruto plata biti 2.300 evra, što je to je višestruko viša plata od naše zarade. Vučić je istakao da će to će omogućiti da oni koji su najškolovaniji mogu da ostanu u zemlji. Premijer je istakao da Kontinental u Srbiji već zapošljava više od 1000 ljudi.\n„Kao spejs šatl, to je nešto što Srbija nije imala i na čemu sam zahvalanm prijateljima iz Kontinentala. Ovo je nova investicina liga u Srbiji. Srbija više nije mesto za proizvodnju najniže vrednosti, iako je i to bolje nego da nemate posao. Srbijarb postaje atraktivno mesto za ulaganje, odd danas Srbija počinje da razvija delove koje ćemo i mi i drugi širom sveta da proizvode“, istakao je Vučić.\nPremijer je rekao i da tek kada naše škole i privrede rade sa uneverzitetima možemo brže da trčimo poput Njemačke i Austrije.\n„Ovaj projekat je rezultat mnogo godina rada i teških pregovora, ali je deo onoga što je bila naša vizija i ovo je trešnja na torti za sve investicije koje smo imali u Srbiji“, rekao je Vučić.\nOn je dodao i da je ovo signal za sve ostale investicije koje će doći iz Njemačke. Naglasio je i da njemačke kompanije u Srbiji zapošljavaju 33.000 radnika, a da je cilj da ih bude još više. Vučić je dodao i da, kada je ušao u Vladu Srbije, taj broj je iznosio 18.000.\n„Ovo je do sada najbolji nemački investicioni projekat u Srbiji“, zaključio je, dodajući da dolazak Kontinentala nadmašuje sve projekte po bilo kom kriterijumu.\nTagovi: aleksandar vucicizbornjemačka kompanija Kontitnentalnovi sadprivreda srbijesrbijavazno


SKPCG i SJSKDS “Nezavisnost” potpisali Sporazum o saradnji 2019-2024. – Unija slobodnih sindikata Crne Gore\nHomeAktuelnostiUncategorized @meSKPCG i SJSKDS “Nezavisnost” potpisali Sporazum o saradnji 2019-2024.\nSKPCG i SJSKDS “Nezavisnost” potpisali Sporazum o saradnji 2019-2024.\nPredsjednik novoosnovanog granskog Sindikata komunalnih preduzeća Crne Gore, koji djeluje u okviru Unije slobodnih sindikata Crne Gore, Branko Pejović i predsjednik granskog Sindikata javnih saobraćajnih i komunalnih djelatnosti Srbije “Nezavisnost”, Milan Simić, potpisali su 11. decembra 2019. godine, u Beogradu, Sporazum o saradnji na period 2019-2024 godina.\nRegionalna saradnja uspostavljena je u oktobru mjesecu tekuće godine u okviru edukativnog seminara koji je. za sindikate u komunalnoj djelatnosti koji djeluju pri USSCG, organizovan u okviru projekta “Ujedinjeni možemo više – glas studentima, podrška radnicima!” kojeg u partnerstvu sprovode USSCG i NVO Mladi Romi, a koji je finansiran sredstivma Evropske unije i kofinansiran od strane Ministarstva javne uprave.\nJedna od prvih aktivnosti novoformiranog granskog sindikata koji djeluje pri USSCG odnosila se i na formalizovanje saradnje sa granskim Sindikatom javnih saobraćajnih i komunalnih djelatnosti Srbije “Nezavisnost”, što je i dovelo do potpisivanja naprijed pomenutog sporazuma.\nPotpisivanjem Sporazuma o saradnji, dva srodna granska sindikata obavezala su se da će, uz uzajamno poštovanje ciljeva, zadataka i principa djelovanja utvrđenih u njihovim statutima i programima, vršiti konitinuiranu razmjenu informacija o pitanjima koja su od značaja za radni, socijalni i ekonomski položaj zaposlenih u ovim djelatnostima, te zajedničkim aktivnostima doprinositi daljoj edukaciji sindikalnog članstva, unapređenju prava zaposlenih i zaštiti dostojanstva profesije.\nPored predsjednika granskog Sindikata komunalnih preduzeća Crne Gore, potpisivanju Sporazuma prisustvovala je Ivana Mihajlović, pravna savjetnica Unije slobodnih sindiakta Crne Gore. Pored predsjednika granskog Sindikata javnih saobraćajnih i komunalnih djelatnosti Srbije Nezavisnost, potpisivanju Sporazuma prisustvovala je Violeta Gojković, izvršna sekretarka ovog granskog sindikata.\ncontent data:text/mce-internal imgclassalignnonesize-mediumwp-image-4396srchttp//bildwpisscgloc.wpengine.com/wp-content/uploads/2019/12/skpcg-rukovanje-saradnja-300x225.jpgaltwidth300height225/


Cvijanović i Kuper o jačanju odnosa RS i SAD - Istinito.com - Ne budi ovca!\nPočetna > BIH > Politika > Cvijanović i Kuper o jačanju odnosa RS i SAD\n25. Juna 2019. Istinito284Leave a Comment on Cvijanović i Kuper o jačanju odnosa RS i SAD\nPredsjednik Republike Srpske Željka Cvijanović i zamjenik pomoćnika državnog sekretara za odbranu, zaduženim za Rusiju, Ukrajinu, Evroaziju i zapadni Balkan Lora Kuper konstatovale su danas na sastanku u Vašingtonu da je potrebno razvijati dobre odnose između institucija Republike Srpske i SAD.\nCvijanovićeva i Kuperova konstatovale su da je potrebno provoditi zajedničke aktivnosti u cilju jačanja kapaciteta za borbu protiv terorizma, sprečavanja ilegalnih migracija i odlazaka državljana BiH na strana ratišta, kao i postizanja većeg nivoa bezbjednosti u Srpskoj i BiH, saopšteno je iz kabineta predsjednika Republike.\nPredsjednik Republike Srpske istakla je da cijeni dosadašnju saradnju sa SAD u oblasti bezbjednosti, te izrazila uvjerenje da će ona biti nastavljena i u narednom periodu.\nCvijanovićeva je ponovila da je Republika Srpska u potpunosti posvećena očuvanju mira i stabilnosti, te naglasila da suočavanje sa zajedničkim bezbjednosnim izazovima zahtijeva intenzivnu saradnju nadležnih agencija na svim nivoima vlasti u BiH, kao i njihovu koordinaciju sa regionalnim i međunarodnim partnerima.\nU saopštenju se navodi da je na sastanku razgovarano o aktuelnoj političkoj i bezbjednosnoj situaciji u Republici Srpskoj i BiH, kao i o važnim regionalnim pitanjima.\nTagged istinito lora kuper sad željka cvijanović


RSF u izveštaju "Novine koje nikad ne stignu" i o Kosovu\nRSF u izveštaju „Novine koje nikad ne stignu“ i o Kosovu\nOrganizacija Reporteri bez granica (RSF) objavila je danas izveštaj o načinima opstruisanja distribucije štampanih medija u svetu, a kao jedan od primera navodi i situaciju u kojoj su se našli srpski štampani mediji na Kosovu i Metohiji posle uvođenja taksi.\nIzmeđu ostalog i finansijske mere mogu da se pokažu kao snažno sredstvo cenzure, kaže RSF.\nU tom smislu navodi se primer Kosova gde je „povećanje carinskih taksi bilo dovoljno da se eliminušu štampani mediji na srpskom jeziku“.\nU izveštaju pod nazivom „Novine koje nikad ne stignu“, navodi se da „predatori na slobodu štampe“, umesto da ućutkaju novinare ili ih spreče da pišu priče, mogu da blokiraju informaciju u trenutku njene distribucije“.\n„Nije dovoljno da novinari budu slobodni da istražuju i pišu. Proizvod njihovog dela mora da bude u stanju da stigne do čitalaca bez ometanja. U protivnom, javnost će biti uskraćena na raznolikost vesti i informacija koja je ključna za demokratiju“, rekao je generalni sekretar RSF Kristof Delor.\nU izveštaju se navode i primeri opstrukcije prodaje i transporta novina na Madagaskaru, Poljskoj, Meksiku, Pakistanu, Nigeriji i drugim mestima, kao i cenzure u Egiptu, Gabonu, Bugarskoj ili Sudanu.\nU saopštenju RSF navodi da izveštaj objavljuju u vreme održavanja kongresa Distrpres u Berlinu koji okuplja medijske izdavače i distributere iz celog sveta.\nSlovaci na ulicama brane radio i televiziju od političara\nUNS i UNS na Kosovu: MTS da vrati televiziju „Mir“ u kablovski sistem na severu Kosova\nKosovo Reporteri bez granica\n← Anderson o poslednjem danu ubijenog novinara Aleksandra Simovića: Mržnja se osećala, srpski novinari su se plašili\nVukosavljević: Ima prostora za poboljšanje rada REM-a i RTS-a →


Vučić: Zatražićemo od Francuske izručenje Haradinaja\nPremijer Srbije Aleksandar Vučić izjavio je danas da će Srbija tražiti izručenje predsednika Alijanse za budućnost Kosova Ramuša Haradinaja koji je uhapšen u Francuskoj.\nVučić je novinarima u Vladi Srbije rekao da tužilaštvo ima brojne optužujuće stvari protiv Haradinaja i da niko nema pravo da ruši odluke nezavisnog organa - Tužilaštva Srbije.\n"Nego šta ćemo nego da tražimo njegovo izručenje", rekao je Vučić i dodao da je dobro što je pravo iznad politike u Francuskoj.\nAleksandar Vučić je rekao da bi voleo da se pokaže da je u Francuskoj politika iznad prava.\n"Za mene bi bilo nelogično da Francuska kao pravna država ne postupa u skladu sa pravom", ocenio je predsednik Vlade Srbije.


Serbia Fashion Week se otvara spektakularnom izložbom kolekcije visoke mode inspirisane srpskom vojnom uniformom - PRess Serbia\nHome » Lifestyle » Fitness » Serbia Fashion Week se otvara spektakularnom izložbom kolekcije visoke mode inspirisane srpskom vojnom uniformom\nSpektakularna izložba kolekcije visoke mode inspirisane srpskom vojnom uniformom!\nProjekat Nacionalne komore za modu Srbije i Galerije Matice srpske otpočeo je pre godinu i po dana kada je potvrđeno da su vrata ove institucije kulture otvorena modnim dizajnerima i da moda jeste umetnost. Nastavljajući put koji je trasiran još od nultog izdanja, Serbia Fashion Week ove godine pridružuje se obeležavanju stogodišnjice prisajedinjenja Vojvodine Srbije i u okviru projekta Nasleđe u modi predstavlja kolekciju visoke mode Sećanje, tuga i lepota akademske slikarke Ivanke Jevtović. Kolekcija je inspirisana srpskom vojnom uniformom, a posvećena je Milunki Savić, Nadeždi Petrović, Danici Jovanović i svim heroinama Velikog rata. Sam naziv izložbe kojom se otvara jedanaesto izdanje Serbia Fashion Weeka upućuje na poruku da se ne sme zaboraviti čime su nas sve ove dame zadužile, kolika je njihova lepota i veličina bila i koliku su žrtvu podnele boreći se za naš narod. Ovom izložbom se takođe želi istaći važnost mode kao umetnosti i njen značaj u svakodnevnom i kulturnom životu Srbije.\nPRess Serbia > Lifestyle > Fitness > Serbia Fashion Week se otvara spektakularnom izložbom kolekcije visoke mode inspirisane srpskom vojnom uniformom\nTagoviizlozba kolekcija nedelja mode u srbiji Serbia Fashion Week vojne uniforme\nDNEVNI HOROSKOP: HOROSKOP ZA 20. NOVEMBAR 2018.


Arapska liga: Nelegitimno otvaranje ambasade Kosova u Jerusalimu; Palestina poziva Prištinu da razmotri odluku – SveVesti.net\nArapska liga: Nelegitimno otvaranje ambasade Kosova u Jerusalimu; Palestina poziva Prištinu da razmotri odluku\nAbul Geit istakao je da je odluka i nelegitimna i da predstavlja kršenje međunarodnog prava prema kojem je Jerusalim okupirana teritorija i podseća da je, na osnovu toga, međunarodno pravo zabranjuje premeštanje ambasada u ovaj grad, prenosi Daily news Egypt, prenosi Kossev.\nOn je naglasio da Kosovo ovom odlukom krši međunarodni konsenzus o otvaranju ambasada u okupiranom Jerusalimu. Do sada su samo dve države prekršile ovaj konsenzus – SAD i Gvatemala.\nIstovremeno, Abul Geit je naglasio da su rezolucije Saveta bezbednosti UN u tom pogledu jasne, naročito Rezolucija 478 iz 1980. godine, koja osuđuje aneksiju Izraela od istočnog Jerusalima i zabranjuje državama da uspostave diplomatske misije u gradu.\nOn je rekao da otvaranje ambasade bilo koje zemlje u Jerusalimu ne menja činjenicu da je grad pod okupacijom, a da se o njegovoj sudbini može odlučivati samo putem pregovora.\nOvde se uzima u obzir činjenica da je Jerusalim jedno od najvažnijih pitanja u pregovorima između Palestinaca i Izraelaca.\nAbul Geit je takođe istakao da je priznavanje Jerusalima kao prestonice Izraela u suprotnosti sa logikom mirnog rešenja i međudržavnog sporazuma.\nPrekjučerašnje zvanično uspostavljanje diplomatskih odnosa i najave otvaranje ambasade Kosova u Jerusalimu kritikovala je Evropska unija i kritikovala je Turska podseća Kossev.\nPalestina poziva Prištinu da razmotri odluku o Jerusalimu\nPalestinsko ministarstvo spoljnih poslova ocenilo je danas da je odluka Prištine da otvori predstavništvo u Jerusalimu razočaravajuća i pozvala ga da razmotri još jednom tu odluku i povuče je.\nPrema pisanju palestinske agencije Vafa (Wafa), Ministarstvo je navelo da je ta odluka Prištine u suprotnosti sa svim što tamosnje vlasti pokušavaju da učine kako bi ubedile svet da prizna nezavisnost tzv.Kosova, prenosi portal Reporteri.\nPalestinsko Ministarstvo smatra da je odluka Prištine pogrešna i da bi njeno povlačenje dalo primer posvećenosti zakonitosti i međunarodnom pravu.\nPrevious Dogovor o produženju Novog START-a stupio na snagu\nNext Naučnici objavili alarmantno upozorenje: Korona preti da uništi čovečanstvo i nakon što je iskorenimo


Nova mehanizacija u JKP „Obrenovac“\nJavno komunalno preduzeće „Obrenovac“ obogatilo je svoj vozni park sa pet novih mašina\nMehanizacija koja će značajno unaprediti održavanje komunalnog reda u Obrenovcu podrazumeva jedan smećar, dve cisterne za pranje ulica, jednu čistilicu i dva kamiona za uklanjanje kabastog smeća.\nZoran Lapčević, direktor JKP „Obrenovac“, naveo je da će nove mašine regulisati problem koji postoji sa divljim deponijama po mesnim zajednicama. Prema njegovim rečima, jedan deo pristiglih vozila koristiće se i u zimskom periodu.\n„Ubuduće ćemo značajne količine smeća sa divljih deponija moći da odvezemo na našu deponiju. Takođe, deo ove mehanizacije će se koristiti i u zimskom periodu za uklanjanje snega i leda sa svih pešačkih zona za šta je JKP nadležno. Naravno, u skladu sa našim mogućnostima i potrebama na terenu, mi ćemo angažovati i dodatna sredstva kako bismo pomogli i Javno preduzeće za izgradnju i preduzeće ''Beogradput'' koje ima nadležnost kada su u pitanju kolovozi u našem gradu,“ rekao je Lapčević i dodao da su obnovljeni resursi rezultat odlične saradnje sa Gradskom opštinom Obrenovac.\nPredsednik Gradske opštine Obrenovac Miroslav Čučković izjavio je da nova oprema pruža dugogodišnji kvalitet u poslovanju i bolje uslove za rad zaposlenih. On je naglasio da je cilj da naš grad bude poput ostalih uređenih evropskih gradova, kako bi se time ispunila sva očekivanja Obrenovčana.\n„Kada je stigla nova mehanizacija za Javno preduzeće za izgradnju, najavio sam da će stići i ove mašine. Sada najavljujem da će u narednih mesec dana stići još dodatnih mašina za čišćenje trotoara i ulica. Nove mašine su simbol napretka Obrenovca, simbol naše budućnosti da budemo kao svi normalni i uređeni evropski gradovi. Ove mašine će pružiti mogućnost da naš grad izgleda lepše, čistije i uređenije, a pružiće i mogućnost da ljudi koji rade na njima imaju bolje uslove za rad. Sva su vozila, nova, klimatizovana, a moj nalog je bio da se uvek kupuje samo najbolje i najskuplje za naš grad,“ kazao je Čučković.


Integracija srpskog sudstva u kosovsko 10. januara, priznate presude srpskih sudova posle '99 | KoSSev\nIntegracija srpskog sudstva u kosovsko 10. januara, priznate presude srpskih sudova posle '99\nSreda 30. novembar 2016, 18:34\nSrpske sudije, tužioci i sudsko osoblje biće u potpunosti integrisani u kosovski pravosudni sistem 10. januara 2017. godine. Beograd i Priština trebalo bi da do 9. decembra pošalju EU potvrdu da su ispunili sve obaveze u vezi sa njihovom integracijom - ključni su detalji današnjih razgovora u Briselu koje je saopštila Evropska služba za spoljne poslove. Iz Beograda navode i da je ovim dogovorom osigurano priznanje i izvršenje presuda i odluka sudova Republike Srbije donetih nakon 1999. godine na Kosovu i Metohiji. Priština se još uvek nije oglasila, a ranije danas kosovska ministarka za dijalog, Edita Tahiri, saopštila je da su "veoma blizu određivanja konačnog datuma za uspostavljanje jedinstvenog sistema pravde u severnom delu države".\n"Obe strane, Edita Tahiri i Marko Đurić, glavni pregovarači dijaloga kojim fasilitira EU, danas su se složili o finalnim koracima za sprovođenje sporazuma o pravosuđu, koji je postignut u dijalogu, 9. februara 2015. godine," navodi se u saopštenje EU i dodaje:\n"Evropska služba za spoljne poslove dobiće potvrdu obe strane 9. decembra 2016. godine da su ispunili obaveze u vezi sa integracijom sudija, tužioca i sudskog osoblja u pravosudni sistem Kosova. Njihova integracija biće u potpunosti efektivna 10. januara 2017. godine."\nRazgovori Beograda i Prištine traju od ponedeljka. Iako je najavljeno da bi trebalo da traju tri dana, oni će najverovatnije biti produženi.\nKako su tekli jučerašnji razgovori, pročitajte u vesti Brisel: U toku dogovaranje detalja primene sporazuma, i Đurić potvrdio da Priština neće o ZSO\nIz EU su istovremeno pozdravili, kako su saopštili, uspeh, pozvavši strane da "ubrzaju napredak u primeni svog preostalog posla u vezi sa sprovođenjem sporazuma", a "posebno kada su u pitanju Asocijacija/Zajednica opština sa srpskom većinom i energetika".\nDirektor Kancelarije za Kosovo i Metohiju Marko Đurić potvrdio je da je večeras postignut dogovor, ocenivši da je time "obezbeđena adekvatna pravna zaštita za srpska fizička i pravna lica u pokrajini".\n"Nakon višemesečnih diplomatskih napora, naša delegacija je ovim dogovorom uspela da osigura priznanje i izvršenje presuda i odluka sudova Republike Srbije donetih nakon 1999. godine na Kosovu i Metohiji, čime je obezbeđena adekvatna pravna zaštita za srpska fizička i pravna lica u pokrajini," izjavio je Đurić Tanjugu.\nOn naglašava da je u pitanju značajan dogovor, imajući u vidu pravnu nesigurnost kojoj su Srbi u prethodnom periodu, kako objašnjava, bili izloženi od strane prištinskih privremenih institucija, ali i dosadašnje osporavanje rada srpskih institucija na KiM.\n"Dogovoren je i način funkcionisanja i uređenja svih pravosudnih institucija u sredinama sa većinskim srpskim stanovništvom. Strane su dogovorile kako će biti rešen proces integracije sudija, tužilaca i administrativnog osoblja, a kao datum integracije dogovoren je 10. januar 2017. godine," objasnio je Đurić u izjavi Tanjugu.\nOd potpisivanja sporazuma o pravosuđu i integraciji srpskih tužilaca, sudija i sudskog osoblja u kosovski pravosudni sistem, raspisana su dva konkursa za njihovu integraciju - prvi prošle godine, drugi ove, vršene su obuke srpskih pravosudnih radnika, ali od tada nije zvanično potvrđeno da su srpske sudije i tužioci imenovani. U međuvremenu, kosovski mediji su preneli da je kosovski predsednik, Hašim Tači, vratio spisak 34 srpskih sudija za integraciju, zbog ponavljanja procedure, te i da je 25 tužioca odabrano tajno, bez saopštenja njihovih imena i koje su oni nacionalnosti.


Novalić: Federacija u 2016. planira iskoristiti 312 miliona KM od MMF-a\nFrancisco Parodi, rezidentni predstavnik Međunarodnog monetarnog fonda u Bosni i Hercegovini, izjavio je da bi BiH prvu tranšu novog kredita mogla dobiti krajem jula ove godine. Može li Federacija BiH Procitaj vise\nŽelim da onaj ko je zaslužio na poslu, uživa u penziji!\nNaredna godina će biti u duhu ubrzavanja reformi, garantiram da će doći do jačanja ekonomskog rasta, tvrdi to federalni premijer Fadil Novalić u vrlo otvorenom intervjuu za “Dnevni avaz”, u kojem je r Procitaj vise\nImamo dobitnu formulu za masovne radove u FBiH!\nDNEVNI AVAZ, 24.09.2016\nFederacija BiH je samo za godinu i po povećala ukupne promete na 41,5 milijardi KM. Povećan je i brutodruštveni proizvod sa 17,8 milijardi KM na 18,7 milijardi KM. U konačnici, povećani su profiti kom Procitaj vise\n‘NOVALIĆU IZVINI’ Novalić: Ja se neću izviniti\nJavnost u Federaciji ogorčena je izjavama premijera Federacije Fadila Novalića, koji je i jučer nastavio sekirati javnost svojim stavovima. Nakon što je podigao buru među građanima, na društvenim mrež Procitaj vise\nNeki su željeli raspad koalicije da bi ušli u vlast\nDNEVNI AVAZ, 08.02.2016\nFadil Novalić, premijer Federacije BiH, rekao je u razgovoru za „Dnevni avaz“, a nakon što je proteklih nekoliko dana boravio u Vašingtonu kako bi dogovorio nastavak pregovora sa MMF-om, da bi aranžma Procitaj vise\nManjak u PIO riješit ćemo novim zapošljavanjem!\nVlada Federacije BiH spremna je za provođenje mjera iz Pisma namjere prema Međunarodnom monetarnom fondu (MMF) i u tom smislu činimo sve da ispunimo zadate ciljeve, izjavio je u intervjuu za “Avaz” fe Procitaj vise\nNovalić: Ovo je početak kraja neplaćanja poreza!\nPorezna uprava Federacije BiH neće blokirati račune najvećim dužnicima, ali se Federalna vlada, kako je to zaključeno na jučerašnjoj sjednici, odlučila uhvatiti ukoštac s ovim teškim i složenim proble Procitaj vise\nEfekte reformi osjetićemo za dvije do četiri godine\nNEZAVISNE NOVINE, 11.03.2016\nZapočet je proces ekonomskog oporavka i statistički pokazatelji ukazuju na porast privredne aktivnosti, a konkretne efekte reformi koje se provode očekujemo u naredne dvije do čethi godine, naglasio j Procitaj vise\nStranka je zadovoljna i neće me smijeniti\nGospodine Novaliću, kad će Vas smijeniti i ko će doći na Vaše mjesto: Konaković, Bukvić ili Polić? Ne bih ulazio u komentarisanje navoda i pretpostavki različitih interesnih grupa proizašlih iz ličnih Procitaj vise\nZa Novalića dug od 318 miliona maraka nije razlog za brigu\nNakon oprečnih informacija u toku jučerašnjeg dana o zakazanom pa otkazanom sastanku, predstavnici kompanija “Agrokora” Ivice Todorića koje posluju u BiH ipak su u Sarajevu sjeli za sto s federalni Procitaj vise


Nagrada „Jovan Ćirilov – za korak dalje“ – Beogradskog festivala igre – Balkanekspresrb.rs\nKoreografkinja Mari Šuinar je izvršna i umetnička direktorka svoje trupe, osnivačica montrealskog Prix de la Danse, stalna saradnica Nacionalnog umetničkog centra Kanade i direktorka venecijanskog Bijenala igre. Njena kompanija uživa međunarodnu reputaciju, a ona je svoj profesionalni put započela 1978. godine, komadom “Kristalizacija”. Na ovaj rad nadovezuje se tridestak solo komada, izvođenih na scenama u Kanadi i inostranstvu, uključujući dela “Mari crni pas” (1982), “S.T.A.B.” (Prostor, vreme i šire, 1986) i “Popodne jednog fauna” (1987) – koja čine važno poglavlje istorije savremene igre. Kao solistkinja i koreograf, 1990. godine, Šuinarova osniva svoju trupu, koja beleži neverovatne serije gostovanja po svetu i koprodukcije sa renomiranim partnerima kao što su Bijenale u Veneciji, ImPulsTanz u Beču, pariski Theatre de la Ville, Fondacija Musica Per Roma, montrealski Place des Arts, Festival TransAmerik u Montrealu i Nacionalni centar umetnosti u Otavi. Trupa se 2007. godine uselila u vlastitu zgradu, montrealski Prostor Mari Šuinar. Za ovu umetnicu, svaka kreacija je odiseja kroz istoriju čovečanstva koja izmiče linearnosti narativa. Intimna inteligencija tela, neiscrpna složenost njegove artikulacije i mutacije zadate konstrukcije, postignute su kroz formu. Ona se temeljno bavi svakim aspektom dela, od muzike do scenografije, rasvete, kostima i frizura, tako da svaki detalj sudeluje u jednoj celini, koristeći veliku snagu izazova. Priznati zbog svoje tehnike, svestranosti i performativnih sposobnosti, deset stalnih igrača kompanije, vladaju različitim tehnikama i iznose vrhunske zamisli ove umetnice na scenu. Kompanija ima obiman repertoar: “Posvećenje proleća”, “Prelid za popodne jednog fauna”, “24 Šopenova prelida”, “Svet umetnosti”, “Etida br. 1”, “Body Remix/Goldbergove varijacije”, “Enri Mišo: Pokreti”, “Meka Virtuoznost”, “Još uvek vlažno”, “Na ivici” i “Hijeronim Boš: vrt zemaljskih uživanja”. Komad “Posvećenje proleća” izvođen je skoro 25 godina i postao pravi klasik savremene igre. Radovi Mari Šuinar se pojavljuju i na repertoaru baletskih kompanija kao što su Nacionalni balet Kanade, Balet Sao Paola, Balet Monte Karla, Geteborg balet, Balet Gulbenkijan, Kompanija Marte Grem… Godine 2009, Mari Šuinar se kao igračica vratila na scenu posle 20 godina odsustva, sa solo komadom “Jutarnje slave:) – (“, a od 2012. godine nastupa u komadu “U Muzeju” – svojevrsnoj tročasovnoj solo instalaciji. Autorka, dizajnerka scene i svetla, fotografkinja i filmska rediteljka, Šuinarova se može pohvaliti opusom koji sadrži brojne multimedijalne radove, muzičke spotove, zbirke pesama, foto-instalacije, izložbe… Bez obzira na sredstvo (scena, ekran, digital, štampa, itd), suština njenog rada je telo. Tokom godina, njena trupa je razvila posebnu tehniku igre, koju prenosi igračima u okviru radionica. Pravi ambasador kulture Kvebeka, Šuinarova je laureat brojnih nagrada i nosilac prestižnih titula u Kanadi i inostranstvu. Njeno ime je prisutno u ilustrovanom izdanju rečnika Le Petit Larousse (2010) i Le Robert (2011).\nUručenje nagrade „Jovan Ćirilov – za korak dalje“planirano je u okviru 16. Beogradskog festivala igre, dok će njena nova postavka biti prikazana beogradskog publici 4. aprila, 2019. godine. Prethodni laureati ove nagrade su Jirži Kilijan, Šaron Ejal i Dimitris Papajoanu.(Press BFI)♦\nTags"Jovan Ćirilov" Mari Šuinar\nU Topčiderskom parku takmičenje Crvenog krsta u pružanju prve pomoći


Srpski narod i Vojska Srbije uvek idu na pobedu – ASinfo Portal\nSrpski narod i Vojska Srbije uvek idu na pobedu\nBEOGRAD – Ministar odbrane Aleksandar Vulin i ambasadorka Kine Čen Bo prisustvovali su danas svečanom predstavljanju Sportske jedinice Vojske Srbije i reprezentacije VS koja će učestvovati na 7. CISM svjetskim vojnim igrama u Kini.\nObraćajujući se vojnim sportistima u hotelu “Grand” na Kopaoniku je rekao da su oni razlog naše nade, našeg ubjeđenja da će pobjeđivati.\n”Srpski narod i Vojska Srbije uvek idu na pobedu i prvo mesto. Svakome čast, ali nikome prednost. Idite uvek na pobedu”, poručio je Vulin i poželio mnogo sreće, hrabrosti i uspjeha na predstojećem takmičenju i da sa ponosom nose uniformu Vojske Srbije.\nPrema riječima ministra, Vojska Srbije nije skup ljudi i tehnike, niti skup pravila, već skup vrijednosti, zbog kojih postoji, da bi ih unaprijedila, sprovela i branila.\n“Sloboda, nezavisnost, ponos naše nacije, ali i porodične vrednosti kakve su zdrav život i sport, čine Vojsku Srbije. Ljudi su okupljeni oko vrednosti koje zastupaju, koje čuvaju. Zato je nama u Vojsci sport veoma važan”, naglasio je Vulin.\nZato je, kako je naveo, i formirana sportska jedinica, koja je, kaže, okupila najbolje pripadnike Vojske Srbije.\n“Njima smo na taj način dali priliku da nas nečemu nauče, da im pomognemo da sprovedu svoju profesionalnu karijeru, a kada je završe, da ostanu deo Vojske Srbije i da svoje znanje prenesu na buduće generacije. Ovo je poruka da ono što je najbolje mora biti u Vojsci Srbije”, poručio je ministar.\nPrema njegovim riječima, uniforma Vojske Srbije koju će ponijeti, nije dres, nešto što može da se zamijeni i skine, već najviša vrijednost jednog naroda.\n“Kada je jednom obučete, obukli ste ga za sva vremena i za ceo život i sa ponosom uvek možete da kažete da ste pripadnici Vojske Srbije”, poručio je okupljenim sportistima ministar odbrane.\nVulin je rekao da će ih u Kini doživjeti kao prijatelje koji dolaze iz velike, ponosne i hrabre zemlja, koja je prije 20 godina u otporu NATO agresiji pokazala da je veća od sile i moćnija od zla.\n“Dvadeset godina kasnije, vi ćete pokazati da ste dostojni nastavljači onih koji su nas branili na Paštriku i Košarama, samo ćete to raditi svojim srcem, znanjem i umećem”, rekao je Vulin izrazivši nadu da se Vojska Srbije više nikada neće odlikovati ratnim vještinama, već vrjednošću i znanjem svojih pripadnika.\nAmbasadorka Kine je čestitala formiranje Sportske jedinice i vojne reprezentacije Srbije i ukazala da se pod rukovodstvom predsjedika Si Đi Pinga predsednika Aleksandra Vučića strateško partnerstvo dvije zemlje neprekidno razvija, a tim okvirima i saradnja naše dvije vojske.\n”U srcu kineskog naroda srpska vojska važi za jednu herojsku vojsku koja je dala veliki doprinos u svetskoj borbi protiv fašizma. Pre 20 godna u borbi u kojoj ste branili državni suverenitet i teritorijalni integritet pokazali ste herojsku snagu kao i svoju odanost svome narodu i državi čemu se kineski narod duboki divi”, poručila je ambasadorka Čen Bo i poželjela sreću našim takmičarima u Kini.\nŠef delegacije Srbije pri CISM brigadni general Siniša Radović istakao je da je za Vojsku Srbije značajan datum 18. oktobar kada naši vojni sportisti kreću u Kinu, gde će tokom 10 takmičarskih dana, sa najvećim brojem takmičara do sada u uniformi Vojske Srbije – 50, koji će se nastupati u 10 disciplina.\n“Među 50 takmičara su i reprezentativci Srbije koji su do sada osvajali evropske, svetske i olimpijske medalje i bez lažne skromnosti možemo da kažemo da će takmičenje u Vu Hanu biti najveći događaj tog tipa od kada se održavaju Svetske vojne igre, a neke od država će učestvovati sa više od 300 takmičara”, rekao je general Radović.\nNa današnjoj svečanosti, u znak zahvalnosti zbog podrške vojnom sportu, brigadni general Radović uručio je plakete i zahvalnice CISM ministru Vulinu, amabasadorki Čen Bo i predsjedniku Sportskog saveza Srbije Davoru Štefaneku.\nNormalizovan saobraćaj u Karanovcu\nJoš sam u ratu, popisujem žrtve ‘Oluje’


Najam najskupljeg stana u Moskvi skoro 90.000 evra - 12.05.2019, Sputnik Srbija\nNajam najskupljeg stana u Moskvi skoro 90.000 evra\nIznajmljivanje najskuplje stambene nekretnine u Moskvi košta 6,4 miliona rubalja mesečno, ili oko 87.500 evra, što je uporedivo sa prosečnom cenom jednosobnog... 12.05.2019, Sputnik Srbija\n20:07 12.05.2019 (Osveženo: 03:01 26.08.2021)\nIznajmljivanje najskuplje stambene nekretnine u Moskvi košta 6,4 miliona rubalja mesečno, ili oko 87.500 evra, što je uporedivo sa prosečnom cenom jednosobnog stana u prestonici Rusije, saopštio je portal RBK, pozivajući se na podatke kompanije CIAN.\nPortal piše da je reč o penthausu u renoviranom objektu iz 1910. godine, koji se nalazi u ulici Prečistenka. Stan na tri nivoa sa izlazom na otvorenu terasu ima površinu od 600 kvadratnih metara. Uređen je u klasičnom stilu, opremljen nameštajem i neophodnom kućnim aparatima. Osim pet spavaćih soba sa zasebnim kupatilima, penthaus ima dnevni boravak, trpezariju, prostor sa kaminom i poseban blok za poslugu. Stan takođe poseduje saunu, tursko kupatilo, sobu za masažu i vinski podrum. U cenu su uključena i tri mesta na parkingu sa obezbeđenjem.\n12 Maj 2019, 08:53\nProšle nedelje kompanija „Svet stanova“ saopštila je takođe da mesečno iznajmljivanje najpristupačnijeg stana u Moskvi košta 15 hiljada rubalja (oko 205 evra), što je 426 puta manje od mesečne cene za iznajmljivanje pentahusa u Prečistenki. Za 15 hiljada rubalja moguće je iznajmiti jednosoban stan u četvorospratnici na istoku Moskve. Pritom, prosečna cena za iznajmljivanje jednosobnog stana u Moskvi (isključujući eltine stanove) sada iznosi 40 hiljada rubalja mesečno (oko 540 evra).\nPortal podseća da su analitičari kompanije za nekretnine „Metrijum“ krajem marta saoštili da se stopa pristupačnosti stanova u novogradnji u 2018. godini u Moskvi snizila za 15 odsto, i time je dostigla koeficijent s kraja 2014. godine kada je u Rusiji došlo do naglog pada prihoda stanovništva zajedno sa devalvacijom rublje. Trenutno se kao razlozi za slabiju pristupačnost stanova u novogradnji navodi pad prihoda stanovništva, kao i porast cena stanova.\nPrema pisanju RBK, stopa pristupačnosti stanova u novogradnji izračunata je korelacijom neto godišnjeg prihoda porodice u Moskvi sa prosečnom cenom novog dvosobnog stana u starim delovima prestonice. Takođe su prilikom računanja uzimali u obzir i najniži nivo prihoda sa kojim osoba može da preživi u Moskvi.


Tramp: Iran i dalje glavni sponzor terorizma - Sputnjik Srbija\n03:20 09 Maj 2021\n19:31 13.10.2017 (osveženo 19:49 13.10.2017) Preuzmite kraći link\n„Režim Irana ostaje vodeća država-sponzor terorizma i pomaže Al Kaidi, Talibanu, Hezbolahu i drugim terorističkim mrežama. On izrađuje i razmešta rakete protivno međunarodnim normama, i to je pretnja i za nas i za naše saveznike“, izjavio je Tramp u specijalnom obraćanju u Beloj kući.\nAmerički predsednik je naveo da će SAD učiniti sve da Iran nikada ne dobije nuklearno oružje i naglasio da nuklearni sporazum s Teheranom može da bude prekinut na osnovu njegove odluke u bilo kom trenutku.\n„Iran se ne pridržava duha sporazuma“, rekao je Tramp i dodao da je pripremljena strategija usmerena na „suprotstavljanje dejstvima iranskog režima i na sprečavanje toga da Iran ikada dobije nuklearno oružje“.\nPrema njegovim rečima, Zajednički sveobuhvatni plan dejstava koji je Iran 2015. potpisao s „šestorkom“ međunarodnih posrednika (Rusija, Kina, SAD, Francuska, Nemačka, Velika Britanija) omogućava Teheranu da razvija određene elemente nuklearnog programa.\nTramp je dodao da će „kroz nekoliko godina, kada prestanu da postoje ključna ograničenja u okviru sporazuma“, Iran dobiti „brzi pristup nuklearnom oružju“.\nAmerički predsednik je naveo da je Iran nekoliko puta narušio odredbe nuklearnog sporazuma, ocenivši da je taj dokument omogućio Iranu da se oslobodi sankcija i da dobije finansijsku podršku.\n„Kako sam više puta rekao, sporazum s Iranom je bio jedan od najgorih jednostranih sporazuma u koje su ikada stupile SAD. Nuklearni sporazum dao je diktaturi u Iranu političku i ekonomsku podršku, omogućivši u kratkom roku neophodno oslobađanje od sankcija, a režimu je omogućio neposredna finansijska ulaganja“, rekao je Tramp i dodao da je Iran od ovog sporazuma dobio više od 100 milijardi dolara.\nPrema njegovim rečima, sporazum s Iranom će biti prekinut ukoliko američka administracija ne uspe da postigne dogovor s Kongresom SAD i sa saveznicima.\nAmerički predsednik je pozvao partnere da se pridruže uvođenju dodatnih sankcija Iranu. Prema njegovom ukazu, Ministarstvo finansija SAD danas je uvelo sankcije iranskom Korpusu čuvara islamske revolucije.\nsankcije Iranu, Korpus čuvara islamske revolucije, Kongres SAD, Bela kuća, Donald Tramp, Teheran, Iran


"NEMA DOKAZA O TOME KAKO JE NASTAO ŽIVOT" - TVS\n"NEMA DOKAZA O TOME KAKO JE NASTAO ŽIVOT"\n"Nema dokaza o tome kako je nastao život, a zagovornici teorije evolucije zapravo svojim spekulacijama tvrde da to znaju."\nTo je rekao doktor medicinskih nauka Radmilo Rončević, pokretač peticije za reviziju izučavanja teorije evolucije u školama i na fakultetima, o kojoj se poslednjih dana burno polemiše.\nRončević za Tanjug kaže da treba ponuditi činjenice kakve jesu, pa na osnovu njih neka svako misli svojom glavom, ističući da deci ne treba usađivati u glavu "neproverene agresivne dogme".\nČelija je, kaže, čudo i njenu funkciju i njen nastanak ne može niko da objasni, i dodaje da teorija evolucije nije naučno dokazana, već je samo "hipoteza zasnovana na spekulacijama".\nOn tvrdi da je neodarvnistička teorija zasnovana na mašti, zabludi i laži, a kod nas se, dodaje izučava kao dogma apsolutno dokazana i zato je ne smete napadati.\n"Ako ta dogma ide sa naglašenim ateizmom, onda poprima osobine ideologije. A kada nauku stavite u okvire ideologije i dogme, nema činjenica, nema istine, nema nauke i onda ona postaje antinauka, pogubna i za društvo i za nauku", kaže Rončević.\n"Nemam veze niti sa kreacionizmom, niti sa inteligentnim dizajnom", kaže Rončević i navodi da bi terorija evolucije trebalo da se izučava kao hipoteza sa svim činjenicama koje joj eventualno idu u prilog i činjenicama koje joj ne idu u prilog.\n"Darvin se nije bavio nastankom života, nego je rekao da je tvorac stvorio život, nekoliko vrsta iz kojih se evolucijom razvio ceo život", kaže Rončević.\nKaže da je očekivao da se povodom peticije povede naučna, argumentovana rasprava, u kojoj će se sučeliti različita viđenja, a ne sa aspekta "sile".\n"Izgleda da je zapravo ispravna šala koja kaže da kada se teorija i činjenice ne slažu, moramo menjati činjenice da bi ostala teorija", kaže Rončević.\n"Ono što je važno, nijedno znanje savremene biologije, uključujući i znanje molekularne biologije, ne obaraju teorije evolucije, već, naprotiv, apsolutno produbljuju naše razumevanje i nastanka života i evolucije živog sveta", kaže Biljana Stojković.\n"Oni su užasnuti peticijom, govore da je to u potpunosti nenaučni stav, da je teorija evolucije nezamenljivo oruđe u nauci, uključujući i medicinu", kaže Biljana Stojković i dodaje da prema njenim saznanjima dopis sprema i Senat Univerziteta, ali i svi fakulteti prirodnih nauka.\nZa genetičara Miodraga Stojkovića, teorija evolucije je jedna od najbolje potvrđenih teorija moderne nauke, te da se zasniva na naučnim principima i dokazima koji važe za reprodukciju, selekciju, varijaciju, odnosno mutacije i nasleđe.\nZahvaljujući modernim analizama genetskog materijala životinja i predaka kao i razvojnom biologijom, navodi Stojković za Tanjug, pokazano je kako se evolucija odigravala.\nSvako, dodaje, ima pravo na drugačije mišljenje, ali i ističe da ako želite da pobijete nešto što je naučno dokazano - onda morate da iznesete niz naučnih dokaza da su navedeni koncepti, odnosno principi pogrešni.\n"To se na žalost ne vidi, niti iz peticije, niti iz argumenata, tako da se stiče utisak da je sama peticija bazirana na ličnom, da ne kažem religioznom uverenju, koje je ponovo, svakom dozvoljeno, ali nije razlog da se tako nešto diskutuje u Skupštini ili jos gore briše iz udžbenike", rekao je Stojković.\n"Stoga, polazeći od naučno zasnovanog pristupa koji joj je inherentan, SANU će se o ovom pitanju argumentovano oglasiti", navodi se u saopštenju.


CIRED Srbija - Marketing program\nCIRED Srbija 2020\nPrvo obaveštenje i poziv za pisanje referata\nUputstvo za pisanje kratkog sadržaja referata\nUputstvo za pisanje referata\nFotografije sa savetovanja CIRED Srbija 2018\nSavetovanja Vrnjačka banja 2016\nCIRED Srbija, kao sledbenik JUKO CIRED-a u pripremi savetovanja stekao je značajno iskustvo zahvaljujući prethodnim skupovima od kojih su poslednjih pet bili regionalnog karaktera i od strane velikog broja učesnika ocenjeni kao najznačajniji skupovi iz oblasti distribucije električne energije u regiji.\nIX Savetovanju prisustvovalo je 690 registrovanih učesnika. Broj komercijalnih učesnika ove godine dostigao je rekordni broj od čak 59 kompanija. Takođe, sa 114 učesnika iz inostranstva, savetovanje je još jednom potvrdilo svoj regionalni karakter. Od preko 140 prijavljenih radova, za prezentovanje na skupu prihvaćena su 104 rada. Uvereni smo da će i jubilarno deseto Savetovanje biti izuzetna prilika za susret naučnika, stručnjaka, poslovnih ljudi, direktora elektrodistributivnih kompanija, inženjera iz oblasti distribucije, proizvođača, korisnika i servisera energetske i druge opreme za distribuciju, profesora i istraživača, konsultanata i projektanata, menadžera i eksperata iz svih oblasti koje imaju udela u funkcionisanju distributivnih sistema. Prisustvo stručnjaka iz regiona na svim prethodnim savetovanjima, potvrđuje potrebu da se razmenom iskustava iz prakse i naučnih istraživanja u oblasti distribucije električne energije, što sveobuhvatnije razmotre problemi koji su karakteristični za ovaj naš region. Povezuju nas brojne sličnosti u stepenu razvoja tehnologije, reorganizacije i menadžmenta, kako u eksploataciji i upravljanju distributivnim mrežama, tako i procesima restrukturiranja, deregulacije i privatizacije.\nDanas u jeku svetske ekonomske krize, neophodno je usredsrediti se na pripreme za prevazilaženje krize i planovima i projektima o delovanju nakon izlaska iz krize. Sigurno da su ovakve pripreme okrenute ka sagledavanju sopstvenih mogućnosti i saradnji sa proizvođačima opreme. Nakon izlaska iz krize, već i pri prvim znacima, sigurno je da će se potreba za energijom povećati. Da bi, pre svega, distributeri električne energije bili spremni za takve zahteve, neophodno je već sada početi pripreme.\nVerujemo da ćete pravilno proceniti interes vaše kompanije da se na ovom Savetovanju predstavite na pravi i profesionalni način. U tom cilju predlažemo da iz bogate i raznovrsne ponude za poslovnu promociju kompanije izaberete onu koja će vas na najbolji način predstaviti vašim sadašnjim i budućim poslovnim partnerima.\nPredsednik CIRED Srbija\ndr Zoran Simendić\nSPONZORI 12. savetovanja:\n© 2020 CIRED Srbija. Sva prava zadržana.


Evropske kompanije u četvrtom kvartalu nadmašile američke - Biznis i Finansije\nHome\tVestiEkonomija\tEvropske kompanije u četvrtom kvartalu nadmašile američke\nby bifadmin 8. februara 2016.\nSezona zarada kompanija u Evropi je do sada bila dobra sa 64% zarada koje su nadmašile prodaju, što je mnogo bolje nego kod 500 najboljih američkih kompanija (S&P 500) među kojima je samo 46% nadmašilo prodaju. Nažalost dobar učinak evropskih kompanija je nestao u metežu u toku prvih pet nedelja ove godine. Međutim pozitivnije gledamo na evropske akcije/kompanije u odnosu na kompanije iz SAD, navodi u komentaru rukovodilac strategije na tržištu kapitala u Sakso banci, Piter Garnri (Peter Garnry).\nPre početka sezone zarada prognoziran je pad rasta u Americi i pozitivan rast u Evropi. Moja stav je takav da monetarni put sa obe strane Atlantika, uz dodatni fiskalni stimulans u Evropi, treba da dodaju evropskim deonicama mnogo bolji učinak nasuprot američkim, ističe Garnri.\nIako je dobit u Evropi rasla u četvrtom kvartalu, postoji utisak da prihodi opadaju. Prihodi ako se izuzmu robe i energija u stvari rastu ali ne intenzitetom kojim smo se nadali s obzirom na ekonomsku ekspanziju i nižu vrednost evra. Kako će se bazni efekti nižih cena roba smanjivati, rast prihoda u odnosu na prošlu godinu će se pojavljivati tokom narednih kvartala. Očekujemo da će marže porasti u sektoru koji ne uključuje robe zbog nižih cena roba i prekomernog kapaciteta radne snage. U SAD će marže i prihodi nastaviti da budu pod pritiskom usled jačeg američkog dolara i efekta prelivanja kapitalnih troškova iz nižih cena energije i materijala, smatra stručnjak Sakso banke.\nU pogledu sektora i zemalja od kojih se očekuje da će se dobro pokazati na frontu zarada, za sada brojke pokazuju da deonice iz potrošačkog i iz zdravstvenog sektora predstavljaju sektore sa najboljim učinkom, dok se finansijski i energetski sektor nalaze pod velikim pritiskom. Očekuje se da se ovaj trend nastavi i u prvom i drugom kvartalu. Deonice iz Velike Britanije i Švajcarske su najbolje prošle zbog njihove odbrambene prirode prema ostalim evropskim tržištima kapitala.\nOčekujem da će zarade u Evropi koje napreduju biti zadržane sirovinama, energetskim i finansijskim sektorom. Potrošački sektor će nastaviti da posluje dobro. Slabljenje evra bi trebalo da doprinese rastu prihoda u narednim kvartalima i takođe očekujemo da se marže neznatno povećaju dok omeđavanje rizika sa robama nestaje smanjujući ulazne troškove evropskih kompanija, zaključio je Piter Garnri.\nEIF i ProCredit banka sa 40 miliona evra finansiraju razvoj malih i srednjih preduzeća u Srbiji


Prva lista ikad bez Ronalda i Mesija: Ovo su 3 kandidata za UEFA igrača godine, Levandovski favorit! - Telegraf.rs\n23/09/20 | 12:45 ≫ 12:46\nOd kako se ovo priznanje dodeljuje u izmenjenom obliku od sezone 2010/11, među trojicom finalista nema Argentinca i Portugalca\nLionel Mesi i Kristijano Ronaldo su imali sezonu za zaborav u Ligi šampiona, a to je uticalo i na to da UEFA po prvi put u poslednjih 10 godina, koliko se nagrada za igrača godine dodeljuje u izmenjenom obliku od sezone 2010/11, ne stavi imena jednog od njih bar među tri kandidata za nagradu.\nPobednik će biti proglašen 1. oktobra, kada bude održan žreb za grupnu fazu Lige šampiona.\nNema sumnje da je glavni favorit Robert Levandovski, zbog titule koju je osvojio Bajern, kao i zbog nestvarne sezone u kojoj je bio najbolji strelac Lige šampiona sa 15 golova. Od toga je 4 dao na Marakani protiv zvezde u pobedi od 6:0.\nPoslednjih 14 godina Mesi ili Ronaldo, a najčešće obojica zajedno, su uvek bili na listi među najužim kandidatima za nagradu. Ovo će biti prvi put da nema nijednog od njih, što predstavlja sasvim sigurno jednu vrstu nove istorije evropskog fudbala.


Tri Decenije Od Šešeljevog Mitinga U Hrtkovcima\nNaslovna Društvo Tri decenije od Šešeljevog mitinga u Hrtkovcima\nDemokratski savez Hrvata u Vojvodini (DHSV) saopštio je da je na današnji dan 1992. godine u Hrtkovcima održan miting na kom je predsednik Srpske radikalna stranke (SRS) Vojislav Šešelj pročitao imena 17 Hrvata iz tog mesta kojima je javno poručio da se sele.\n– Istina, proterivanje vojvođanskih Hrvata započelo je bez ikakvih povoda godinu dana ranije, polovinom 1991. etničkim nasiljem u Novom Slankamenu, ali je događaj u Hrtkovcima u javnosti prepoznat kao najočigledniji primjer, navodi se u saopštenju DHSV-a.\nDodaje se da nevladine organizacije tvrde kako je u Vojvodini 1990-ih ubijeno 25 osoba i da je Pokrajinu moralo da napusti između 35.000 i 40.000 Hrvata, od kojih se gotovo niko nije vratio.\nPrethodni tekst89. međunarodni poljoprivredni sajam\nSledeći tekst35. Beogradski maraton: Besplatan prevoz za Rumljane


IRAK, SAD, SIRIJA (prema izveštajima agencija) - Američki vojnici tragaju za nepoznatim napadačima koji su ispalili najmanje 3 granate na sedište koalicione administracije unutar takozvane zelene zone u Bagdadu. U napadu su ranjene četiri osobe, prenosi Rojters.\nBivša predsednica Federacije iračkih žena i visoki funkcioner sada zabranjene Baas partije Džamila Abas Humeidi i njena ćerka povređene su juče kada je na njihovu kuću u Kirkuku bačena bomba, javlja AFP.\nPronaći ćemo Sadama\nAmerički predsednik Džordž Buš izjavio je da će snage SAD u Iraku pronaći bivšeg predsednika te zemlje Sadama Huseina. Buš je takođe rekao da je siguran da Husein ima uticaja na napade koji se gotovo svakodnevno događaju u Iraku. Američki predsednik je kazao da je rastužen gubicima života 16 vojnika u nedeljnom napadu na helikopter američke vojske u Iraku. "Ali, želim da podsetim njihovu rodbinu da su njihovi sinovi poginuli za cilj koji je viši od njih. Za plemenit cilj koji je budućnost SAD... Mi smo u ratu i najvažnije je da Amerikanci ne zaborave lekciju 11. septembra. Još uvek smo ranjivi", zaključio je Buš.\nŠef privremene administracije u Iraku Pol Bremer uslovno je podržao formiranju iračkih paravojnih snaga koje će pomagati u hvatanju pobunjenika, piše Vašington post. Lideri iračkog Saveta privremene vlade takođe podržavaju njihovo formiranje jer smatraju da je iračka policija suviše slaba da bi se borila protiv gerilaca koji napadaju američke snage i Iračane koji sarađuju sa njima.\nGeneralni sekretar Ujedinjenih nacija Kofi Anan suspendovao je specijalnog predstavnika UN u Iraku Ramira Lopes da Silvu i specijalnog koordinatora za bezbednost Tuna Mjata dok ne bude završena istraga o propustima u službi bezbednosti uoči avgustovskog napada na sedište UN u Bagdadu. Anan je na čelo četvoročlane komisije koja rukovodi istragom postavio bivšeg zamenika visokog komesara za izbeglice Džeralda Valcera.\nU međuvremenu je Sirija pozvala SAD da se povuku iz Iraka, ukazujući da se problem terorističkih napada pojavio tek kad su savezničke snage, predvođene Amerikancima, okupirale tu azijsku zemlju. Prošle sedmice, Vašington je Siriju nazvao sponzorom terorizma i upozorio je da prestane da pomaže ulazak stranih ekstremista u Irak, podseća Rojters.


Vesti online / Sport / Fudbal / FKCZ: Ako suđenje bude tendenciozno, i mi ćemo povući ekipu!\nFKCZ: Ako suđenje bude tendenciozno, i mi ćemo povući ekipu!\nFudbalski klub Crvena zvezda obratio se povodom saopštenja Slobode iz Užica da će napustiti teren ukoliko suđenje na nedeljnom meču u 14. kolu Superlige bude tendeciozno.\nPrepiska saopštenjima, koja bi za epilog mogla imati da se sudija povuče sa terena\nIz tabora crveno-belih poručuju da očekuju još jedan praznik fudbala, pune tribine i viteško nadmetanje.\nFK Crvena zvezda je u svom saopštenju između ostalog poručila da podržava stavove Slobode.\n"FK Crvena zvezda, se takođe nada pravom ambijentu, pozitivnom utisku svakog gledaoca kao i fer i korektnom suđenju, kako i dolikuje susretu nekadašnjeg prvaka Evrope i člana elitnog fudbalskog ranga Srbije. FK Crvena zvezda želi da obavesti javnost da su i naši predstavnici na ovoj utakmici ovlašćeni da u slučaju tendencioznog suđenja ekipu povuku sa terena i ne učestvuju u daljem toku utakmice. Neka bolju pobedi u nedelju", piše između ostalog u saoštenju srpskog vicešampiona.\nFUDBAL Odbijena žalba Crvene zvezde, bez publike protiv Slobode\nFUDBAL Uživajte: Najlepši golovi Jelen Superlige Srbije - Jesen 2013.\nFUDBAL Petrović: U Zvezdi se nikada nije svađalo preko novina!\nFUDBAL Klubovi i organizacije: Neophodna je privatizacija, što pre!


Ukrajinski ultimatum Njemačkoj | Republika Srpska\nNaslovna Svijet Ukrajinski ultimatum Njemačkoj\nUkrajinski ultimatum Njemačkoj\nZamjenik šefa kabineta ukrajinskog predsjednika Igor Žovka objasnio je danas da njemački predsjednik Frank-Valter Štajnmajer nije pozvan u Kijev jer Ukrajina čeka konkretne odluke Berlina o embargu na isporuke nafte iz Rusije, kao i one koje se odnose na vojnu i ekonomsku pomoć Ukrajini, posebno obezbjeđivanje teškog naoružanja.\nPrecizirao je da sve posjete Ukrajini treba da se završe rezultatom.\n“Veoma bismo voljeli da posjete visokih političara Ukrajini donesu rezultat, na primjer, embargo na naftu ili slanje teškog naoružanje, ili da Njemačka, na primjer, garantuje prijem Ukrajine u EU i podršku za obnovu zemlje”, rekao je zamenik Žovkva TV kanalu Velt, prenosi RIA Novosti.\nDodao je da u diplomatiji postoji pravilo da ako šef države želi da posjeti drugu državu mora da dobije poziv od rukovodstva ili predsjednika te zemlje.\n“To je isto kao da idete u posjetu komšiji ili prijatelju – morate da dobijete poziv. Možete, naravno, da dođete i bez poziva, ali to nije baš pristojno”, objasnio je Žovka.\nPrimijetio je da prijateljske države izražavaju “isti stav prema Rusiji, prema ruskom rukovodstvu”, kao i po pitanju sankcija Rusiji, te da ne prave razliku između energetskih, bankarskih i sankcija koje pogađaju politički establišment Rusije.\nDodao je i da lideri prijateljskih država Kijevu nude “konkretne prijedloge u okviru vojne i ekonomske podrške”.\nNa pitanje da li Kijev misli da bi odbijanje posjete šefa njemačke države moglo da izazove negodovanje Nijemaca, Žovkva je rekao da Ukrajinci “znaju da većina njemačke populacije, do 70 odsto, već sada želi da vidi Ukrajinu u EU”, ali da Njemačko rukovodstvo nije spremno da podrži ubrzanu proceduru za prijem Ukrajine.\nNjemački Bild objavio je juče, pozivajući se na izvore iz krugova ukrajinske vlade, da je Zelenski odbio da ugosti Štajnmajera u Kijevu “zbog njegovih bliskih veza sa Rusijom” posljednjih godina.\nŠtajnmajer je juče izjavio da je želio da ide u Kijev zajedno sa kolegama iz Poljske, Litvanije, Letonije i Estonije, ali da se njegovo prisustvo tamo smatra nepoželjnim.


Putinovo glavno „pravilo“ pomaže u borbi protiv DAEŠ-a - 05.12.2015, Sputnik Srbija\nMnogi se čude odlučnosti s kojom se ruski predsednik Vladimir Putin bori protiv terorista DAEŠ-a u Siriji. Poenta je u glavnom „pravilu“ Putina u spoljnoj... 05.12.2015, Sputnik Srbija\nanalize i mišljenja, vesti, komentari i analitika, vladimir putin\n16:15 05.12.2015 (Osveženo: 17:25 05.12.2015)\n© Sputnik / ALEXEI DRUZHININMožda se Putin povredio na džudou?\nMnogi se čude odlučnosti s kojom se ruski predsednik Vladimir Putin bori protiv terorista DAEŠ-a u Siriji. Poenta je u glavnom „pravilu“ Putina u spoljnoj politici, koje je uspostavio još u detinjstvu na ulicama Lenjingrada: „Ako je borba neizbežna, udari prvi“, piše komentator italijanskog lista „Đornale“.\nPutin: Cilj vojne operacije u Siriji — zaštita interesa Rusije\n3 Decembar 2015, 22:05\nBez obzira na to što na teritoriji Rusije žive predstavnici raznih veroispovesti, uključujući muslimane, ruski predsednik vešto pronalazi ravnotežu koja isključuje mogućnost religioznih sukoba u zemlji, piše analitičar.\n„To je pravi Putin — s jedne strane se bori protiv terorista DAEŠ-a, a s druge otvara najveću džamiju u Evropi. U jednom od svojih govora Putin je istakao razlike umerenog islama i terorizma, izjavivši da DAEŠ kompromituje islamsku religiju ideologijom zasnovanom na laži“, piše analitičar.\nOn takođe naglašava da ruski predsednik poštuje istoriju i tradiciju u kojima je hrišćanska religija zauzimala centralno mesto u „srcu ruskog čoveka“, zbog čega podržava Rusku pravoslavnu crkvu.\nDok Obamu optužuju, Putin pobeđuje\n3 Decembar 2015, 08:19\n„Ne treba potcenjivati ni savez Putina i rimskog pape Franje — oni su se susreli dva puta, čime su izazvali ozbiljnu zabrinutost (predsednika SAD Baraka) Obame“, piše analitičar.\nIpak, u borbi protiv džihadizma Putin nastupa odlučno.\n„Pravilo ruskog predsednika da treba biti ’prvi ako je borba neizbežna‘ čini ga pouzdanim saveznikom u očima (predsednika Sirije) Bašara el Asada i doprinosi dijalogu s opozicionim snagama u Siriji“, smatra analitičar.\n„Svojim kretanjem po šahovskoj tabli Sirije Putin je zbunio Zapad, neizbežno vraćajući Rusiju u red ključnih sagovornika SAD i Evrope. Ako postigne uspeh u borbi protiv DAEŠ-a, ruski lider bi mogao da računa na ukidanje apsurdnih sankcija Zapada“, piše analitičar i dodaje: „Igrajući na kartu ’prvog‘, Putin je uspeo, svidelo se to nekom ili ne, da vrati Rusiji zvanje velike imperije“.


FAZ: Snovi Aljbina Kurtija o Velikoj Albaniji - NOVA portal\nSvet Autor:Beta08. apr. 202122:13\nAljbin Kurti Foto:EPA-EFE/GEORGI LICOVSKI\n„Činjenica da ta stranka sada vodi kampanju na izborima u susednoj državi, i to s podružnicom istog imena, i da je i sam Kurti tamo učestvovao u kampanji, naravno, ne nailazi na oduševljenje albanskog premijera Edija Rame“, piše FAZ.\nList dodaje da Samoopredeljenje za sada nije registrovano kao politička stranka u Albaniji, već nastupa kao građanska inicijativa koja podržava nezavisne kandidate na parlamentarnim izborima, međutim, u dogledno vreme planira se i pretvaranje u stranku, prenosi Dojče vele.\nJedan od kandidata na izborima u Albaniji Boiken Abazi, koji je ujedno i direktor građanske inicijative Samoopredeljenje u Tirani, izbegao je direktan odgovor na pitanje da li sledi uputstva od Kurtija.\n„Bio bi to veliki gubitak za mene i našu organizaciju ovde kada Aljbin ne bi našao vremena da se s nama savetuje. Ja poštujem njegove dubinske analize i savete. Mi to ne sledimo uvek, ali je dobro čuti njegove ideje“, rekao je Abazi.\nMeđu te ideje spada već dugi niz godina i stav da bi bilo bolje i za Albaniju i za Kosovo da se ujedine u zajedničku državu, a kako navodi FAZ, to je ono što i Abazi propagira.\n„Naravno da do toga neće doći sutra ili narednih godina. Bilo bi populistički tvrditi tako nešto“, rekao je Abazi.\nKurti za nenasilni referendum o ujedinjenju sa Albanijom\nKurti: Imamo prepreke u ujedinjenju Kosova i Albanije\nSamoopredeljenje teži „mirnom i demokratskom procesu“ na kojem će biti održan „referendum o ujedinjenju u obe države“. Abazi je rekao da je rezultat predvidljiv jer ankete u Albaniji i na Kosovu pokazuju da bi više od dve trećine „Albanaca glasalo za ujedinjenje na referendumu“.\nU kojoj meri bi Samoopredeljenje moglo da bude uspešno u susednim zemljama, zavisiće dobrim delom i od toga da li će „matična stranka“ na Kosovu ispuniti ogromna očekivanja povezana s Aljbinom Kurtijem, ocenio je albanski politikolog Remzi Lani.\n„I zaista, samo ako Kurti bude uspešan na Kosovu, podružnice Samoopredeljenja u Albaniji i drugde mogu postati privlačne građanima. Pritom je sasvim druga priča u kojoj bi meri to moglo dovesti do dodatne nestabilnosti na celom Balkanu, ukoliko Kurtijev program ujedinjenja bude nadohvat ruke“, upozorio je novinar FAZ-a Mihael Martens.\nAljbin KurtiFrankfurter algemajne cajtungKosovopremijersnovivelika albanija


VUČIĆ najavio povećanje plata medicinarima - Ozon Media\nPredsednik Srbije Aleksanda Vučić najavio je da će zdravstveni radnici pre kraja godine dobiti povećanje „ne tako malih plata“ i naglasio da mu je „posebno drago“ zbog medicinskh sestara i tehničara, ali i lekara, jer više neće odlaziti iz zemlje.\nVučić, koji je prisustvovao ceremoniji uručenja ugovora o zaposlenju za 100 najuspešnijih diplomaca svih medicinskih fakulteta i srednjih medicinskih škola u Srbiji, rekao je da su zdravstvo i medicina jedan od četiri stuba države i imaće sve veći značaj u budućnosti.\n– Zapara mi uši kada se zahvaljujute ministru i meni, to govori o vašem lepom vapsitanju, ali je lepo kada se zahvalite Republici. Ne morate da se bavite politkom, ali je dobro da primetitie da vaša država nešto učini za vas jer se razvija osećaj odgvornosti kod svakoga od vas – rekao je Vučić.\nOn je dodao da veruje da će za pet do šest godina svi zdravstveni radnici raditi u novim, obnovljenim objektima.\nVučić je istakao da je, prema podacima, danas osam puta manje odlazaka medicinara iz Srbije, nego pre šest godina, ukazujući da možda to smanjenje jeste zbog korone i rata na istoku.\n– Uredili smo javne finansije i bilo bi i više novca da tog rata nije – kazao je predsednik i napomenuo da je i to razlog što lekari više ne odlaze.\nPozivajući ih da nastave da uče i usavršavaju se, Vučić je uručio ugovore o radu za 12 najboljih, među kojima je 10 lekara i dvoje medicinskih tehničara.\nCeremoniji u Palati Srbija prisustvovali su ministar zdravlja Zlatibor Lončar, direktori zdravstvenih ustanova u Srbiji i dekani medicinskih fakulteta u Srbiji.\nDekanka Medicinskog fakulteta u Nišu Dobrila Stanković Đorđević rekla je da je ovaj program zapošljavanja najbolji način da se diplomcima pokaže da se njihovo znanje i uspeh na fakultetu prepoznaju i otvar im šansu za budućnost.\nJedinstven sistem naplate putarine kroz Srbiju, Severnu Makedoniju i Albaniju od avgusta


NovaEnergija.net » Inteligentni pretraživači za budućnost samostalnih putovanja Inteligentni pretraživači za budućnost samostalnih putovanja – NovaEnergija.net\nwritten by Žikica Milošević July 23, 2015\nIstraživanja pokazuju daje startap koji je pre 15 godina bio “siguran” u svetu, a naročito u nas, gde je tržište krenulo da “bukti” posle desetleća sankcija i siromaštva, otvaranje turističke agencije, sada u drastičnom padu i restrukturiranju. Osim ako ne nudite vrlo povoljne paket aranžmane, potući će vas industrija pojedinačnih putovanja. Možda je onda rešenje u investiranje u softver koji olakšava pretrage i smanjuje cenu putovanja? Naravno, ne može to svako, ali bilo je nekoliko dobrih otkrića u ovim godinama.\nKad je luksuzni turizam u padu, kao u ovim vremenima, a vi pripadate klasi ljudi koji vole lep smeštaj, onda se dobri dilovi sa hotelima mogu naći putem inteligentnih pretraživača. Hoteli od 4 i 5 zvezdica često udanašnje vreme nude dobre opcije i cene, a alati poput Priceline.com daju vam mogućnost da date ponudu koliko biste platili za hotelsku sobu, i kada se ta cena pojavi, vama se sa kartice skida taj iznos i soba se rezerviše automatski. Kvaka je u tome da ne znate gde ste smešteni, i dobijate tu informaciju tek naknadno.\nHotwire.com pokazuje cenu ali ne znate koji je hotel dok ne potvrdite da se slažete sa rezervacijom. Travelocity.com je uveo nešto slično svojom Top Secret Hotels funkcijom, a svi ovi modeli su odlični ukoliko želite najmanje da prepolovite cenu u luksuznoj sobi, a baš vas briga koja je lokacija ili brend hotela.\nInteligentni pretraživači za budućnost samostalnih putovanja was last modified: July 23rd, 2015 by Žikica Milošević\nOvo su telefoni sa najizdržljivijim baterijama na...


Novi gasovod bi povezivao mreže BiH i Hrvatske\nBy Mladen Dragojlovic / Објављено на: May 22, 2019\nEvropska banka za obnovu i razvoj (EBRD) osigurala je 500.000 dolara kao grant za studiju izvodljivosti novog gasovoda koji bi trebao povezati bosanskohercegovačku i hrvatsku mrežu. Projektu se protive najviši funkcioneri Republike Srpske, koji žele izgraditi gasovod od Srbije do Banja Luke, za ruski gas.\nBudući gasovod će omogućiti da Bosna i Hercegovina ima pristup magistralnom naftovodu koji će takođe omogućiti vezu sa budućim LNG terminalom na hrvatskom ostrvu Krku.\nSarajevski mediji izveštavaju da bi taj potez smanjio zavisnost BiH o snabdevanju gasom iz Rusije i Srbije. Kako je rečeno u izveštajima, direktor BH-gasne kompanije Jasmin Salkić rekao je da će se naredne sedmice raspisati tender za pripremu studije izvodljivosti. Sva relevantna dokumentacija treba da bude završena u narednih 12 meseci i očekuje se da će gasovod biti operativan najkasnije 2023. godine.\nProjekat “Južna interkonekcija” smatra se strateškim od strane vlasti u Federaciji BiH.\nBudući gasovod proširio bi se od grada Zagvozda na jugu Hrvatske do Posušja, Bosna i Hercegovina i dalje do Mostara i Travnika.\nOčekuje se da će Hrvatska izgraditi 60 km dugačak cevovod od Splita do Zagvozda kao deo projekta, dok će ruta od Zagvozda do Travnika biti 114 kilometara, sa dodatnih 46 kilometara granskog gasovoda do Mostara. Procenjuje se da će celi projekat biti vredan 100 miliona evra.\nPovoljan kredit koji će odobriti EBRD pokriće troškove. Grant za studiju izvodljivosti je osiguran uz pomoć agencije USAID. Sporazum je potpisan tokom godišnjeg sastanka EBRD-a i Poslovnog foruma u Sarajevu ranije ovog meseca.\nRanije ove godine, vlada Republike Srpske zaključila je da projekat nije prioritet za entitet i odbacio ga. Vlasti u RS su uskratile svoju podršku budućem sporazumu između BiH i Hrvatske o povezivanju gasnih mreža dveju zemalja.\nMilorad Dodik, srpski član i predsedavajući Predsedništva BiH, izjavio je u sredu da bi “bilo dobro da funkcioneri FBiH razgovaraju s predstavnicima Rusije o gasovodu u cilju povećanja isporuke prirodnog gasa celoj BiH”. On je rekao da će se Republika Srpska u budućnosti baviti pitanjem izgradnje gasovoda.\n„Ključno pitanje s kojim ćemo se baviti u budućnosti je izgradnja gasovoda, naime grane koja će biti povezana sa Turskim tokom. Želimo izgraditi gasovod od Bijeljine do Banjaluke“, rekao je Dodik novinarima u Istočnom Sarajevu.\nRepublika Srpska ima samo nekoliko kilometara gasovoda na području Zvornika kao “most” za plin iz Rusije, preko Srbije, u Federaciju BiH. Postoji samo jedna fabrika koja koristi taj gas u RS. Davno je Dodik predložio izgradnju gasovoda od Bijeljine do Novog Grada, ali je skraćen na Banja Luku.


Ove godine grad finansirao šest akcija suzbijanja komaraca - Humanitarniradio.inf\nсеп 9, 2020 град финансирао шест акција сузбијања комараца\nAkcija suzbijanja larvi komaraca, poslednja za ovu godinu, prema planu, izvedena je danas u prepodnevnim satima, u priobalju reka i potoka, Šumaričkog jezera i jezera Bubanj.\nAkcija suzbijanja odraslih formi komaraca biće obavljena u večernjim satima, na zelenim površinama, u parkovima. Od početka godine na teritoriji grada Kragujevca sprovedeno je šest akcija suzbijanja odraslih formi komaraca, čime je zaokružen ovogodišnji plan. Odrađena su i tri larvicidna tretmana, od ukupno pet predviđenih, koje je finansirala lokalna samouprava, a u martu i aprilu naredne godine, biće realizovana još dva.\nDanašnjom, poslednjom u nizu akcija, ispunjen je ovogodišnji plan suzbijanja odraslih larvi komaraca na teritoriji grada Kragujevca.\nLarvicidni tretmani se obavljaju u priobalju i na mestima na kojima se zadržava voda, dok se uništavanje odraslih formi komaraca sprovodi u parkovima i na zelenim površinama.\nTretiranje se sprovodi uređajima sa zemlje, sredstvom koje nije opasno za ljude. Tretman odraslih formi obavlja se tehnikom hladnog zamagljivanja, osim u Šumaricama gde se sprovodi tretman toplim zadimljavanjem zbog specifičnosti terena.\nČlan Gradskog veća za zdravstvenu i socijalnu zaštitu, Gordana Damnjanović, zadovoljna je efektima ovih akcija. Posao je poveren firmi Ekosan, a ugovor je vredan 985 385 dinara.\nI ove godine smo zaista bili efikasni.Mislim da je lokalna samouprava ove godine zajedno sa izvođačem radova i sa nadležnim organima koji sprovode kontrolu i nadzor, uspešno obavila svoj deo posla – kaže Gordana Damnjanović.\nU saradnji sa ministarstvom Državne uprave i lokalne samouprave, grad je dobio i dodatne tretmane suzbijanja larvi komaraca.


Mladi značajan resurs sindikata - Sindikat medija Crne Gore\nRadionica o sindikalnom aktivizmu\nSindikat medija Crne Gore organizovao je od 27. do 29. maja u Baru sindikalnu radionicu „Izazovi sindikata u modernom društvu“, sa fokusom na pitanja približavanja radničkih organizacija mladim ljudima.\nUčesnici i učesnice obuke imali su priliku da čuju više o osnovama sindikalizma i ulozi koju organizacije radnika imaju u modernom društvu.\nZamjenica generalnog sekretara Unije slobodnih sindikata Crne Gore Ivana Mihajlović, govorila je o položaju sindikata i socijalnom dijalogu , dok je predsjednica Sindikata medija Crne Gore Marijana Camović Veličković govorila o specifičnostima sindikalnog udruživanja u medijskom sektoru, sa posebnim osvrtom na položaj mladih, žena i frilensera u novinarstvu.\nU interaktivnom dijelu radionice govorilo se o stereotipima i predrasudama koje se vezuju za sindikate, kao i načinima da se oni prevaziđu. Praktični dio radionice rezultirao je konkretnim predlozima, koje će Sindikat medija uzeti u ozbiljno razmatranje, posebno kada je riječ o pristupu mlađoj populaciji.\nRadionica je dio projekta „Sindikat za fer oporavak – Jačanje uloge sindikata u ublažavanju uticaja COVID-19 krize “, koji podržava Evropska federacija novinara (EFJ) uz podršku Evropske komisije (EK).\nSindikat medija Crne Gore po deseti put učestvuje u regionalnoj akciji Pet minuta gromoglasne tišine ...


ŠAROVIĆ: SAVJET MINISTARA U FORMATU KAKAV JESTE NE TREBA DA RAZMATRA ANP | Hayat.ba\nŠAROVIĆ: SAVJET MINISTARA U FORMATU KAKAV JESTE NE TREBA DA RAZMATRA ANP\nNa prijedlog ministra vanjske trgovine i ekonomskih odnosa Bosne i Hercegovine Mirka Šarovića ponovo je skinut s dnevnog reda sjednice Vijeća ministara BiH Nacrt godišnjeg nacionalnog programa (ANP) BiH, čime se nastavlja blokiranje NATO puta države.\nVijeće ministara BiH danas je održalo 178. sjednicu na kojoj je jedna od 76. tačaka dnevnog reda trebao biti Nacrt godišnjeg nacionalnog programa (ANP) 2018. – 2019. godine, kojeg je predložila Komisija za NATO integracijski proces BiH.\nSavjet ministara BiH danas nije raspravljao o ANP-u. On je skinut s dnevnog reda. Bilo je prijedloga da bude, ali danas ga nismo razmatrali, kao ni u prethodnom periodu. Smatramo da smo o tome i ranije razgovarali na kolegiju, rekli smo da ovaj Savjet u ovom formatu kakav jeste ne treba da razmatra ANP – izjavio je Šarović.\nANP je predložila Komisija za NATO integracijski proces Bosne i Hercegovine.\nRiječ je o dokumentu koji je zatražio NATO, a kako bi mogao biti aktiviran Akcijski plan za članstvo (MAP) u tom vojno-političkom savezu.\nUpravo je usvajanje ANP-a jedan od ključnih razloga zašto BiH ni godinu nakon izbora nema formiranu vladu na državnom nivou.\nNa današnjoj sjednici nije se raspravljalo ni o situaciji s migrantima, iako je to bila jedna od tačaka dnevnog reda.\nRazlog je odsustvo sa sjednice ministra sigurnosti BiH Dragana Mektića.


Obama doputovao u London na samit G 20\nSvjetski lideri okupljaju se danas u Londonu na samitu Grupe 20 radi rješavanja najveće finansijske krize od tridesetih godina prošlog vijeka.\nSamit se održava uz veoma jake mjere obezbjeđenja, a radnicima finansijskog okruga britanske prijestonice rečeno je da ostanu kod kuće, kako ne bi došli u sukob sa demonstrantima, prenosi BBC.\nPredsjednik SAD Barack Obama doputovao je u London u svoju prvu posjetu Evropi od kada je stupio na dužnost, uz nadu da će sklopiti novi globalni sporazum.\nOčekivanja da će na samitu biti usvojen konačan plan za stimulisanje svjetske ekonomije ublažena su usljed neslaganja između Evrope sa jedne strane i SAD i Britanije sa druge.\nDvodnevni samit zvanično počinje večeras, kada će lideri 20 najrazvijenijih zemalja i država u razvoju prisustvovati prijemu kod kraljice Elizabethe u Buckinghamskoj palati.


Glavna pregovaračica: Crna Gora će uskoro uvesti sankcije protiv Rusije\nBeta 20. marta 2022. 11:05\nGlavna pregovaračica Crne Gore sa Evropskom unijom (EU) Zorka Kordić ocenila je danas da „neznatna kašnjenja“ u izricanju sankcija Rusiji „ne mogu ugroziti“ proces pristupanja Crne Gore EU i saopštila da će Vlada narednih dana uvesti sankcije.\nKordić je za podgoričke „Vijesti“ kazala da je za sprovodjenje sankcija „potrebno vreme“, te da je Ministarstvo vanjskih poslova Crne Gore poslednjih sedmica imalo „kompleksan zadatak“ da odluku o uvodjenju restriktivnih mera „uskladi s čestim dopunama i izmenama na nivou EU“, odnosno da analizira i obuhvati sva fizička i pravna lica prema kojima se uvode restriktivne mere“.\nVlada Crne Gore se deklarativno pridružila sankcijama EU protiv Rusije zbog rata u Ukrajini, ali ni četiri sedmice od izbijanja sukoba nije donela formalnu odluku o uvodjenju sankcija.\nSednica Vlade u četvrtak, na kojoj je trebalo da budu potvrdjene sankcije Rusiji, prekinuta je nakon svadje premijera Zdravka Krivokapića i ministra vanjskih poslova Djordja Radulovića.\nIz kabineta premijera saopšteno je da je razlog neslaganje „u proceduri usvajanja odluke, dok su vicepremijer Dritan Abazović i ministar Radulović objasnili da je premijer mimo zakona hteo da ovlasti Ministarstvo vanjskih poslova za posao koji je u nadležnosti Vlade i time „obesmisli odluku o sankcijama“.\nOklevanje Vlade da provede sankcije protiv Rusije otvorilo je pitanje posledica takvog postupanja po Crnu Goru. Prema pojedinim ocenama posledice bi mogle biti od „od loših ocena u izveštaju EU, do trajnijeg udaljavanja sa EU puta“.\nGlavna pregovaračica sa EU, medjutim, uverava da će Vlada narednih dana „sigurno doneti planirane i pripremljene odluke kojima se uvode restriktivne mere prema odredjenim fizičkim i pravnim licima sa teritorije Ruske Federacije“.\nKordić je mišljenja da „osim eventualne konstatacije o kašnjenju u usvajanju mera“, ovo pitanje „neće biti sagledano kao problematično u narednom izveštaju, jer će se Crna Gora u krajnjem usaglasiti sa stavom EU“.\nIz Brisela je ranije saopšteno da EU „očekuje da će Crna Gora sprovesti restriktivne mere protiv Rusije, u skladu sa odlukom Unije o uvodjenju sankcija toj državi kao odgovor na agresiju u Ukrajini“, dok je sličnan stav saopštio i američki Stejt department.\n„Uskladjivanje spoljne politike Crne Gore je važan element procesa pristupanja zemlje Evropskoj uniji“, saopštio je Glasu Amerike neimenovani portparol Stejt Departmenta nakon sednice crnogorske Vlade sa koje je izostala odluka o uvodjenju sankcija Rusiji.


Ruska amabasada zabrinuta zbog neonacističkih pojava u BiH | MONDOBA\nRuska ambasada napad u Mostaru antifasizam\n8. July, 09:33\nRuska amabasada zabrinuta zbog neonacističkih pojava u BiH 0 Podijeli Podijeli na facebook Podijeli na twitter Podijeli na viber Pošalji na mail\n17.02.2020. / 11:46 11:58\nRuska amabasada zabrinuta zbog neonacističkih pojava u BiH\nAutor Fena 17.02.2020. / 11:46 11:58\nAmbasada Ruske Federacije (RF) u Bosni i Hercegovini oglasila se danas saopštenjem za javnost povodom incidenta tokom antifašističke manifestacije u Mostaru, osuđujući napad na učesnike tog događaja.\n"Varvarski napad huligana, koji se desio 15. februara tokom proslave jubilarne godišnjice oslobađanja Mostara od fašističkih osvajača, zaslužuje svaku osudu i odgovarajuću reakciju vlasti," navodi se u saopštenju.\nRuska ambasada smatra "veoma zabrinjavajućim da se danas, u godini, kada svi mi zajedno obilježavamo 75. godišnjicu Velike Pobjede nad nacizmom u Europi, dešavaju neonacističke pojave u Bosni i Hercegovini, kolijevke antifašističkog partizanskog pokreta na zapadnom Balkanu".\n"Pozivamo sve progresivne snage u BiH, međunarodne organizacije i međunarodnu zajednicu da udruže snage u borbi protiv neonacizma i neofašizma, kako to je navedeno i u rezoluciji Generalne skupštine UN-a, 'O borbi protiv glorifikacije nacizma, neonacizma i drugih praksi koje doprinose eskalaciji savremenih oblika rasizma, rasne diskriminacije, ksenofobije i netrpeljivosti', koja je usvojena u decembru 2019. godine i koju je podržala Bosna i Hercegovina," navodi se u saopštenju.\nHuligani u Mostaru napali članove antifašističkih udruženja\nRuska ambasada u BiH antifašizam\nUpravo gledate "Momci iz Vojvodine nisu zasluženo pobedili!" 0 Video Pre 1 min Mladi fudbaler Partizana žali za propuštenim u finalu Kupa Srbije. Postigao je gol za 1:2, stiglo se i do penala,...